Brnabić kaže stavljena tačka na projekt Jadar, Rio Tinto razočaran | EurActiv Serbia\nVlada Srbije ukinula je uredbu o Prostornom planu područja posebne namene za realizaciju projekta eksploatacije i prerade rude jadarit čime su, prema rečima premijerke Ane Brnabić, poništeni svi upravni akti vezani za kompaniju Rio Tinto i njenu ćerku firmu Rio Sava eksplorejšn.\n"Poništena su sva rešenja, sve dozvole, a ugovore nikad nismo imali", kazala je premijerka 20. januara posle sednice vlade Srbije na vanrednoj konferenciji za novinare.\nDodala je da je ukinuta Radna grupa za implementaciju projekta Jadar čime su kako je rekla, ispunjeni svi zahtevi ekoloških protesta i "stavljena tačka na Rio Tinto u Srbiji". "Ovim je što se tiče projekta Jadar i Rio Tinto sve završeno", kazala je premijerka.\nOna je pozvala ekološke organizacije koje su predale zahteve vladi u vezi projekta kompanije Rio Tinto da preuzmu sve dokumente u vezi tog projekta i dodala da će im u analizi tih papira pomoći i njen kabinet.\nBrnabić je rekla da se posle ovakve odluke ne plaši eventualne tužbe kompanije Rio Tinto, da je odluka vlade konačna i da ne bi ulazila u to da li će Rio Tinto tužiti Srbiju ili ne.\n"Pokušali smo na otvoren i transparentan način uradimo šta je najbolje za naše građane. Mi se kompanije Rio Tinto ne plašimo, neka rade šta misle da je najbolje da rade. Mislim da je ova odluka ispravna i da još jednom govori o tome da slušamo naš narod i da je naš posao da zaštitimo njihove interese čak i kad mislimo nešto drugačije", kazala je premijerka.\nKomentarišući saopštenje kompanije Rio Tinto u kom se izražava "zabrinutost" zbog najavljenog povlačenja Prostornog plana za projekat Jadar, premijerka je kazala da bi volela da su takvu zabrinutost pokazali ranije i da su, kako je rekla, bili otvoreniji za komunikaciju sa građanima Jadra i Rađevine.\n"Volela bih da su konstantno razgovarali sa narodom šta je taj projekat, kakve su koristi. Rio Tinto apsolutno nije pružio dovoljno informacija ni građanima ni vladi Srbije. Kad sam ih molila da poboljšaju komunikaciju sa lokalnom zajednicom, ništa se nije desilo", kazala je predsednica vlade Srbije.\nDodala je da odluku o Rio Tinto ne vidi kao iznuđenu jer kako je rekla, bilo je mnogo većih i dužih protesta.\nUpitana da li i posle odluke vlade očekuje nove proteste i blokade puteva, Brnabić je kazala da su ispunjeni svi zahtevi organizatora tih skupova i da bi sve drugo osim prekida protesta bila "čista, suva politika".\nNavela je i da neće "dozvoliti" da "uspe pokušaj političke obmane onih koji su doveli Rio Tinto u Srbiju" da kako je rekla, sve svale na aktuelnu vlast.\nRio Tinto zabrinut zbog izjave premijerke\nKompanija "Rio Tinto" štila je 20. januara da je izuzetno zabrinuta zbog izjave premijerke Ane Brnabić da je ukinut prostorni plan za projekat "Jadar", kao i da se poništavaju svi upravni akti u vezi sa projektom.\nU saopštenju se navodi da je ta kompanija tokom rada na projektu "Jadar" uvek poštovala zakone Srbije. "'Rio Tinto' razmatra pravne osnove za donošenje ove odluke i implikacije koje ona može imati na naše aktivnosti i naše ljude u Srbiji", navodi se u saopštenju Rio Sava Exploration Beograd.\nEkološke organizacije čestitale građanima najavu odlaska Rio Tinta iz Srbije\nPokret ujedinjenih inicijativa, organizacija i grupa Ekološki ustanak saopštio je povodom najave premijerke Ane Brnabić o ukidanju projekta "Jadar", da "čestita svim građanima Srbije", a posebno onima koji su bili na blokadama i pokazali solidarnost sa najugroženijim građanima.\nU saopštenju se navodi da najava premijerke pokazuje da je saga vezana za kompaniju Rio Tinto "na samom kraju".\n"Zato, u subotu u 13.00 sati ispred Sava centra - možda neće biti blokada, ali ćemo svakako otići do ministarstva unutrašnjih poslova da se konačno pohapse batinaši iz Šapca, policajci koji nisu reagovali ili vršili torturu prema građanima ali i ponište sve prekršajne i krivične prijave protiv građana čime je policija nezakonito vršila pritisak na demonstrante, pogotovo u unutrašnjosti", navodi se u saopštenju.\nPredstavnici pokreta Ekološki ustanak najavili su da će 21. januara otići u Vladu Srbije da preuzmu dokumente koji se odnose na eksploataciju litijuma i projekte rudarske kompanije Rio Tinto.\nIz Ekološkog ustanka pozvali su i druge ekološke organizacije da im se pridruže i da se odazovu pozivu premijerke Srbije Ane Brnabić i da preuzmu sva dokumenta potpisana sa kompanijom Rio Tinto.


Šon Kemp - Lister Blister - Sportska sećanja\nHome » Featured » Šon Kemp – Lister Blister\nAko ste ikada gledali bilo kakvu kompilaciju najboljih poteza legendarnog Šona Kempa, onda smo sigurni i da vam nije promaklo čuveno “Lister Blister” zakucavanje, koje se smatra najboljim u Kempovoj karijeri, ali i jednim od najboljih u istoriji NBA plej-ofa.\nBio je 30. april 1992. godine, u Sijetlu se igrao četvrti meč prve runde plej-ofa Zapadne konferencije između domaćih Supersoniksa i gostujućih Golden Stejt Voriorsa. Sijetl je vodio sa 2-1 u vrlo zanimljivoj seriji, koja je obilovala prelepim potezima, i na tom susretu imali su prvu meč loptu za plasman u polufinale konferencije. Uspeli su Soniksi da slave u toj utakmici sa 119:116 i da se plasiraju u sledeću rundu doigravanja, a taj meč je obeležio Šon Kemp. “The Reign Man” je postigao 21 poen na susretu, ali je meč ipak najviše obeležio jednim zakucavanjem, koje je širom planete, a posebno u Americi dostiglo veliku slavu.\nNa minus 1 njegovog tima negde na sredini drugog kvartala, Šon Kemp je pod svojim košem zabeležio skok, jedan od ukupno 20 na susretu, da bi odmah potom dodao loptu Geri Pejtonu. Ovaj upošljava na protivničkoj polovini Nejta MekMilana, koji biva udvojen blizu čeone linije i u nedostatku boljih rešenja šalje loptu slobodnom Kempu, koji se nalazio na oko 6 metara od koša. Umesto da šutira sa distance, što bi verovatno većina košarkaša uradila, Šon odlučije da prodorom napadne koš “Ratnika”. Kreće silovito na ulaz, legenda Voriorsa Kris Malin mu se “za svaki slučaj” sklanja sa puta, ali odlični defanzivac Alton Lister odlučuje da se postavi za faul u napadu. Bila je to idealna situacija za Šona Kempa, koji pravi neverovatan odraz i posle “nebeskog leta” izvodi zakucavanje za nezaborav, a da pritom silovitim udarcem sklanja Listera sa puta, koji je od duela sa Kempom odleteo nekoliko metara. Usledila je proslava sjajnog zakucavanja i “trash talk” sa “jadnim” Listerom, koji se nalazio na parketu i izgledao kao da ga je “pregazio” voz. U Americi je zakucavanje odmah steklo veliku popularnost, nazvano je “Lister Blister”, a popularnost ovog Kempovog zakucavanja zahvaljujući pre svega YouTube-u ne bledi ni danas.\nIako je Aliston Lister važio za odličnog košarkaša, koji je bio posebno dobar u odbrani, iako je čak jedne godine dobio jedan glas u izboru za MVP-a lige, čini se da će ljubiteljima košarke, ipak najviše ostati u sećanju po zakucavanju koje preko njega izveo „The Reign Man“ Šon Kemp. A kako je izgledalo to „brutalno“ zakucavanje Kempa preko Listera iz aprila 1992. godine, možete se podsetiti na snimku koji je pred vama. Ne sumnjamo da ćete uživati.


Ništa od Obaminog izvinjenja Merkelovoj - Klix.ba\nSvijet Ništa od Obaminog izvinjenja Merkelovoj\n19.1.2014. u 09:14\nAmerički predsjednik Barack Obama poručio je njemačkoj kancelarki Angeli Merkel da neće dozvoliti da obavještajni rad naškodi odnosima i istakao da nesuglasice u mišljenjima između zvaničnika dvije zemlje nisu razlog za prisluškivanje.\nObama je u intervjuu za njemačku televiziju ZDF pokušao da normalizuje veze između dvije zemlje, narušene prošle godine izvještajima da je Washington špijunirao građane EU i mobilni telefon Merkelove.\n"Ne smijem i ne mogu da nanesem štetu odnosima putem obavještajnih mjera koje narušavaju našu komunikaciju. Sve dok sam ja predsjednik SAD-a, njemačka kancelarka o tome ne mora da brine", naglasio je Obama.\nAmerički predsjednik nije se izvinio zbog prisluškivanja, već je stao u odbranu značaja rada obavještajnih službi po međunarodnu sigurnost.\nObamin intervju objavljen je dan nakon što je objelodanio niz reformi u radu obavještajnih službi, među kojima je i zabrana prisluškivanja lidera zemalja bliskih saveznika.\nBivši službenik američke Agencije za nacionalnu bezbjednost (NSA) Edward Snowden, koji je dobio privremeni azil u Rusiji, u SAD-u je tražen zbog optužbi za špijunažu, mada mnogi Amerikanci smatraju da bi mu trebalo biti oprošteno, jer je radio u interesu javnosti.


Održan godišnji koncert KUD-a „Sveti Sava“ | Zvornik Danas\non: 26. априла 2018 In: izbor urednika, naslovna, VIJESTI, Zvornik\nZVORNIK – U Zvorniku jesinoć održan koncert Kulturno-umjetničkog društva /KUD/ „Sveti Sava“.\nPredsjednik KUD-a Dragan Golić rekao je da su na koncertu pod nazivom „Zvornik moj grad“ nastupila djeca škole folklora, dječiji ansambl i prvi izvođački ansambl koji su izveli standardne igre, u zavisnosti od uzrasta, te igre sa Kosova i Metohije, Pčinjskog okruga, Crnoriječja, kao i kolaž narodnih igara iz Republike Srpske i Srbije.\n„Trudimo se da svake godine napravimo mali pomak u kvalitetu i masovnosti“, naveo je Golić i istakao da je svaki održani koncert poklon gradu Zvorniku.\nPrema njegovim riječima, u ovom vremenu je veoma teško održati tradiciju i pažnju djece na okupu, jer nove tehnologije, nažalost, sve više odvlače pažnju.\n„Ponosan sam na ovu djecu koja aktivno rade, čuvaju i njeguju kulturnu baštinu ovdje u Zvorniku i širom Republike Srpske“, istakao je Golić.\nOn je podsjetio da je Sinod Srpske pravoslavne crkve nagradio ovo društvo Ordenom Svetog Save Trećeg reda za doprinos u razvoju i njegovanju srpske kulture i tradicije, te naglasio da su priznanja veliki podstrek i motiv za dalji rad.\nGradonačelnik Zvornika Zoran Stevanović rekao je da redovno dolazi na koncerte ovog KUD-a „Sveti Sava“ u kojem ozbiljna grupa svojim radom okuplja mladost, prenosi na njih tehniku igre i tako njeguje i čuva tradiciju.\n„Život grada čine ljudi, entuzijasti koji, odvajajući veliki dio slobodnog vremena, čine ponudu Zvornika većom, ozbiljnijom i kreativnijom“, naglasio je Stevanović.\nKoncert je održan u Rekreativno-sportskom centru.\nOznake: godišnji koncertkud sveti sava


Tropska oluja Ajsajas ojačala je i postala uragan prve kategorije koji se kreće prema Bahamima i Floridi, jugoistočnoj američkoj državi teško pogođenoj korona virusom gde su centri za testiranje zatvoreni zbog pretnje oluje.\nUragan napreduje maksimalnom brzinom vetra od 130 kilometara na sat, javio je američki Nacionalni centar za uragane (NHC) jutros oko 6.00 po srednjeevropskom vremenu.\nCentar predviđa jačanje uragana u narednih 48 časova.\nU oluji Ajsajas već je stradala jedna osoba u nabujaloj reci u Dominikanskoj Republici gde je 14 od 32 provincije zemlje stavljeno na crveno upozorenje, prenosi Beta.\nFlorida se pripremila za dolazak uragana zatvaranjem nekih centara za testiranje na COVID-19 od juče uveče iz predostrožnosti. Radi se o centrima koje vodi država Florida a nalaze se u običnim šatorima koji su slabi za takvo nevreme. Centri za testiranje u okruzima, koji su malobrojniji će ostati otvoreni.\nFlorida je jedna od američkih država gde epidemija COVID-19 ponovo jača, a juče je zabeleženo 253 umrla, rekordan dnevni broj i to treći uzastopni dan.Juče je zabeleženo 10.000 novozaraženih, a taj nivo se ne menja već nekoliko nedelja.


REPUBLIKA SRPSKA I SRBIJA: Zajedno smo jači\nREPUBLIKA SRPSKA I SRBIJA: Zajedno smo jači\n28 decembra 2013\nDa Srbija i Republika Srpska nastavljaju sa još jačom i čvršćom saradnjom u narednom periodu potvrđuje i Sednica veća za saradnju dve zemlje. Odnosi i saradnja se inteziviraju, a pred dve Republike stoji još zacrtanih ciljeva i zadataka.\nUnapređenje odnosa u regionu jedini je način da se omogući ekonomski napredak i bolji životni standard građana Republike Srpske i Srbije. Potrebno je intevizirati projekat “Srednja Drina” i onih vezanih za “Južni tok” istakao je predsednik Nikolić.\n„Veoma je značajno inteziviranje saradnje Srbije i Republike Srpske i postignut je visok stepen realizacije do sada postignutih dogovora. Bolja budućnost i napredak Srbije i Republike Srpske se između ostalog bazira na čvrstoj regionalnoj saradnji, a posebno u oblasti energetike, privrede pravosuđa, saobraćaja, regionalne i prekogranične saradnje i kulture. Konstatovali smo da je unapređenje odnosa u regionu jedini način da se omogući ekonomski napredak i da se unapredi životni standard Srbije i Republike Srpske.\nU poslednjih godinu dana učinili smo mnogo da specijalni odnosi Srbije i Republike Srpske budu intenzivniji. Nastojali smo da otvorene mogućnusti ovim sporazumom pretvorimo u komparativnu prednost i učinimo i Srbiju i Republiku Srpsku poželjnijim za investicije. Zajedno radimo na tome da stvorimo preduslove za zajednički nastup prema trećim tržištima i zajedničku proizvodnju.\nU tom smislu smo razgovarali o potrebi izrade studije o komplementarnosti privrede Republike Srpske i Srbije i analize problema u vezi sa carinskim barijerama prema Republici Srpskoj. Saglasili smo se da treba intenzivirati saradnju na relaizaciji projekta “Srednja Drina” i projekata vezanih za “Južni tok”. U cilju realizacije prava svih građana što pre treba potpisati bilateralni sporazum u oblasti pravosuđa.\nNastavljamo dalje zajednički sve čvršće i sva jače. Nas na to nije obavezao Dejtonski sporazum. Nama je to samo legalno omogućio Dejtonski sporazum, a inače ja u budućnosti vidim da ćemo imati mnogo toga što ćemo zajednički da realizujemo i vidim apsolutno zajedničku budućnost Srbije i Republike Srpske”.\nPredsednik Republike srpske Milorad Dodik je istakao potpuno razumevanje stavova dve Republike:\n„Saradnja je dobra i zanačajno je intenzivinirana u poslednjih godinu dana. Dala je novu dinamiku na različitim pitanjima, a prije svega privredne saradnje i oblasti obrazovanja i kulture i svih drugih vidova našeg zajedničkog rada. Potpuno razumevanje pitanja zajedničkog interesa s jedne i druge strane je dominatno u našim odnosima i mislim da je to nešto što predstavlja srž naših zajedničkih aktivnosti i naših zajedničkih dogovora.\nOčigledno je da političke aktivnosti države Srbije i uspostavljanje regionalne stabilnosti je doprinelo da se situacija u regionu bitno stabilizuje. Mi apsolutno podržavamo i razumemo državnu politiku Srbije u pogledu “Dejtonskog sporazuma” i odnosa prema BiH i Republici Srpskoj te mislim da je to pažljivo iznijansirano i da upravo afirmiše potpisani međunarodni sporazum i da u tom pogledu Srbija ima zaista jedan konstruktivan pristup koji pomaže nama u Republici Srpskoj da afirmišemo upravo naša prava dobijena tim “Dejtonskim mirovnim sporazumom”.\nZaključeno je takođe da Srbija i Republika Srpska treba da usklade svoje delovanje povodom ceremonije obeležavanja 100 godina od početka Prvog svetskog rata, budući da postoji tendencija pojedinaca da okrive srpski narod za početak tog rata.\nSednici Veća prisutvovali su i premijeri Srbije i Republike Srpske Ivica Dačić i Željka Cvijanović, ministri u vladama, kao i savetnici predsednikA.


Sukobi na Kosovu: Pucnji, suzavac i šok-bombe u policijskoj akciji u Kosovskoj Mitrovici i Zvečanu | Mačva zdravog razuma\nNaslovna Vesti Sukobi na Kosovu: Pucnji, suzavac i šok-bombe u policijskoj akciji u Kosovskoj...\nNajmanje jedna osoba je povređena iz vatrenog oružja i pričinjena je znatna materijalna šteta kada su snage policije Kosova ušle u Kosovsku Mitrovicu i Zvečan, gde su se sukobile sa lokalnim stanovništvom.\nPrema saopštenju policije, akcije protiv švercera robe sprovode se na teritoriji čitavog Kosova, a uhapšeno je osam ljudi – šest albanske nacionalnosti i po jedna bošnjačke i srpske.\nAkcija policije praćena je sukobima sa demonstrantima koji su izašli na ulice Kosovske Mitrovice i Zvečana, tokom kojih su upotrebljavane kamenice, suzavac, šok-bombe, dok lokalni mediji javljaju da su vidljivi i tragovi upotrebe vatrenog oružja.\nDirektor bolnice u Kosovskoj Mitrovici Zlatan Elek rekao je za portal Kosovo onlajn da je jedna osoba pogođena iz vatrenog oružja u predelu grudnog koša, da mora biti operisana i da se nalazi u teškom stanju.\nTekst će biti dopunjavan najnovijim informacijama\nPrethodni tekstVulin: Vučić nije prisluškivan jer komunicira sa kriminalcima, kako ga optužuje opozicija\nSledeći tekstBanovo Polje: Ponovo bačen životinjski otpad sa markicom


Beta\t 18. februara 2016. 21:35\nTokom istorijske posete Kubi američki predsednik Barak Obama neće se sastati s bivšim dugogodišnjim kubanskim liderom Fidelom Kastrom, izjavio je danas zamenik savetnika za nacionalnu bezbednost Bele kuće Ben Rouds.\nObama je napisao na svom Tviter nalogu da postoje “ozbiljne razlike” izmedju SAD i vlade kubanskog predsednika Raula Kastra o kojima će se direktno razgovarati, kao i da će se SAD uvek zalagati za poštovanje ljudskih prava širom sveta.\nObama će posetiti Kubu u drugoj polovini marta, što će biti prva poseta jednog predsednika SAD Havani u više od pola veka.\nTokom istorijske posete Havani američki predsednik sastaće se s predsednikom Kube Raulom Kastrom, ali ne i s dugogodišnjim liderom Fidelom Kastrom, saopšteno je danas iz Bele kuće.\nBen Rouds rekao je da SAD ne žele da “nameću promene”, ali da veruje da će Kuba imati koristi od slobodnog izražavanja i univerzalnih prava.


Putin, Makron i Merkelova priznali: Neophodno održati novi samit „normandijske četvorke“ - Sputnjik Srbija\n10:25 23 April 2021\n14:51 31.03.2021 (osveženo 14:54 31.03.2021) Preuzmite kraći link\n„Svi su rekli da je samit neophodan, ali su takođe dodali da niko ne zaboravlja na samit u Parizu i da stvari ne idu dobro sa implementacijom pariskih dogovora“, rekao je on.\nOdgovarajući na pitanje da li je na održanoj trilateralnoj video-konferenciji pomenuto pitanje sastanka u „normandijskom formatu“ na najvišem nivou, Peskov je rekao da je stav Kremlja da bi politički savetnici „normandijske četvorke“ trebalo da intenziviraju rad kako bi stvorili uslove za održavanje potencijalnog samita u tom formatu.\nNa sastanku je „naglašena ideja o potrebi pregovaračkog procesa na nivou političkih savetnika“, objasnio je Peskov.\nNa molbu novinara da objasni da li sada, po mišljenju Kremlja, postoji potreba za održavanjem samita u „normandijskom formatu“, portparol je rekao sledeće:\n„Teško da se šefovima država isplati da se sastaju kako bi konstatovali odsustvo napretka i kako bi još jednom izrazili duboku zabrinutost u vezi sa eskalacijom tenzija na kontakt liniji. Sve zabrinutosti su već više puta iznete, odsustvo napretka u ispunjavanju prethodnih dogovora je takođe u više navrata bilo konstatovano“, objasnio je Peskov.\nTrilateralni pregovori nisu bili zamena za Minski format\nVideo-konferencija Putina, Makrona i Merkelove koja je održana u utorak nije bila zamena za Minski format, istakao je Peskov.\n„Još jednom ponavljam da pregovori nipošto nisu bili zamena za Minski format“, naglasio je portparol ruskog predsednika.\nS tim u vezi, Peskov je istakao da je na pregovorima spektar tema bio mnogo širi od ukrajinske tematike, iako su lideri razgovarali i o situaciji u Ukrajini prilično detaljno.\nGovoreći o Donbasu, Peskov je rekao da je ruski predsednik tokom trilateralne konferencije naglasio potrebu da se utiče na Kijev da odustane od provokacija u Donbasu koje bi mogle da izazovu mnoštvo ozbiljnih posledica.\n„Govorilo se o činjenici da obe strane u sukobu moraju da pokažu odgovornost. Ali u tom kontekstu, Putin je rekao da je neophodno iskoristiti sav mogući uticaj na Kijev kako bi on odustao od potencijalnih planova za provokativne akcije koje bi mogle da izazovu prilično ozbiljne posledice“, objasnio je portparol Kremlja.\nKako je rekao, Makron i Merkelova tokom video-konferencije sa Putinom nisu izneli zahteve da Moskva treba da preduzme na sebe obavezu stabilizacije prekida vatre u Donbasu.\nPrema njegovim rečima, na pregovorima Putina, Makrona i Merkelove nije bilo potrebno da se obeleže „crvene linije“ u vezi sa Donbasom, jer su one svakako poznate.\nTakođe je istakao je da su lideri razgovarali o ispunjavanju uslova Minskih sporazuma koji nemaju alternativu.\nPodsetimo, prvi sastanak lidera Rusije, Francuske, Nemačke i Ukrajine održan je 6. juna 2014. godine, a kasnije je ovaj format počeo da se naziva „normandijski“. Za najznačajniji sastanak „četvorke“ smatra se samit u Minsku u februaru 2015. godine, na kome su utvrđeni tzv. Minski sporazumi.\nnormandijski format, Normandijska četvorka, Angela Merkel, Emanuel Makron, Vladimir Putin


RTS :: Vesić: Novinari dobijaju ulice u Beogradu\nDruštvo Vesić: Novinari dobijaju ulice u Beogradu\nsreda, 25. nov 2020, 08:59 -> 10:12\nZamenik gradonačelnika Beograda Goran Vesić izjavio je da će Skupština grada Beograda na sednici koja se održava u ponedeljak, 30. novembra, doneti odluku da neki od najvećih srpskih novinara dobiju ulice, prenosi Beoinfo.\n"Prihvatili smo predlog Udruženja novinara Srbije da Miroslav Miro Radojčić, Predrag Milojević, Bogdan Tirnanić i Aleksanar Tijanić dobiju ulice u našem gradu", rekao je Vesić gostujući u jutarnjem programu TV Hepi.\nUkazao je da je cilj da se pošalje poruku da je novinarstvo važan deo društva i da veliki novinari zaslužuju trajno sećanje.\n"Pored toga, ulicu će dobiti Milutin Čolić, osnivač FEST-a, i Dinko Tucaković na predlog Jugoslovenske kinoteke kao i Dragan Sakan, začetnik marketinga u Srbiji i regionu. Na sednici će se naći i moj predlog da Milan Vukos, potpredsednik Skupštine grada u vreme Branka Pešića dobija ulicu", rekao je Vesić.\nDodao je da je Milan Vukos, kao potpredsednik grada, učestvovao u osnivanju kulturnih manifestacija "BITEF", "BEMUS", "FEST" i "Radost Evrope" koji su danas simboli grada Beograda.\nAktivno se zalagao za poboljšanje statusa umetnika i stvaralaca, te su u njegovo vreme mnogim književnicima, glumcima i slikarima dodeljeni stanovi i ateljei.\n"Milan Vukos je svestrano bio posvećen stvaralaštvu i kulturi, godine tokom kojih je obavljao funkciju direktora Radio Televizije Beograd ostale su upamćene kao zlatno doba televizije", rekao je Vesić.\nVesić je dodao da će Beograd u ponedeljak dobiti i Briselsku ulicu na predlog zamenice potpredsednika Skupštine grada Beograda Andree Radulović.\n"Brisel decenijama ima Beogradsku ulicu, a čim prilike zbog epidemije koronavirusa budu dozvolile potpisaćemo Povelju o brtamiljenju dve prestonice", istakao je Vesić, saopštio je Sekretarijat za informisanje.\nVesić je dodao da će uskoro ulice u Beogradu dobiti i Beč i Varšava jer su to gradovi koji imaju ulice koje nose ime Beograda i poštuju nas kao prijatelje.\nKako tokom ledenih dana rade prihvatilišta za beskućnike širom Srbije\nMeštanin Kršne kod Kraljeva ne čeka da mu drugi očiste sneg\nBeli grad, sneg u Beogradu


0 10 Juna, 2021 15:02\nU okviru zajedničkog programa Vlade Švicarske i Ujedinjenih nacija “Smanjenje rizika od katastrofa za održivi razvoj u Bosni i Hercegovini“ održana je obuka pod nazivom “Upravljanje projektima iz oblasti smanjenja rizika od katastrofa“, na kojoj je učestvovao i lokalni tim iz općine Sanski Most.\nObuke imaju za cilj da se unaprijede vještine kao i mehanizmi djelovanja partnerskih lokalnih zajednica za smanjenje rizika od katastrofa i suočavanje sa katastrofama. Na obuci su učestvovali predstavnici partnerskih jedinica lokalne samouprave Banje Luke, Bihaća, Bijeljine, Kaknja, Kalesije, Gradačca, Prijedora, Sanskog Mosta, Srebrenice i Trebinja iz sektora zaštite i spašavanja, obrazovanja, socijalne i dječje zaštite, zdravstva i poljoprivrede kako bi se osigurao multisektorski pristup u radu sa fokusom na ranjive grupe stanovništva u lokalnim zajednicama.\nTa obuka, pored dvije ranije održane o temama “Klimatske promjene, smanjenje rizika od katastrofa i održivi razvoj“ i “Upravljanje rizikom od katastrofa i donošenje odluka tokom katastrofa“, imala je za cilj da se unaprijede vještine kao i mehanizmi djelovanja deset partnerskih lokalnih zajednica za smanjenje rizika od katastrofa (DRR) i suočavanje sa katastrofama. Kroz realizaciju zajedničkog programa Vlade Švicarske i UN u BiH uveden je i Sistem za analizu rizika od katastrofa – DRAS (www.drasinfo.org ) u deset partnerskih jedinica lokalne samouprave.\nIzvršena je i edukacija predstavnika lokalnih DRR Platformi za korištenje DRAS sistema. DRAS omogućava građanima brz pristup informacijama o opasnostima sa ciljem povećanja svijesti o riziku od katastrofa.\nDonosiocima odluka DRAS omogućava procjene prostornih rizika kombiniranih sa podacima o opasnostima, korištenju zemljišta i ranjivosti. Zajednički program „Smanjenje rizika od katastrofa za održivi razvoj u BiH“, u vrijednosti od 8,4 miliona KM finansiraju Vlada Švicarske i UN, a provode UN agencije UNDP, UNICEF, UNESCO, UNFPA i FAO u partnerstvu sa domaćim vlastima, saopćeno je iz UNDP-ja.\nRadovi Kanite Arnautović i Hanadi Lihovac među najboljima, nagrada put u Prag


Udruženje “Fokus Caribrod” predstavilo izložbu namenjenu jačanju aktivizma kod mladih -\nХоумвестиUdruženje “Fokus Caribrod” predstavilo izložbu namenjenu jačanju aktivizma kod mladih\nMarch 14, 2019 cp_far вести 0\nU toku realizacija projekta „Šta smo mi bez korena?“ nevladine organizacije „Fokus Caribrod“ Učenici Gimnazije „Sv. Kirilo i Metodije“ i članovi udruženja „Fokus Caribrod“ učestvuju u projektu „Most preko vremena“ u Rumuniji Objavljena rang-lista projektnih predloga u okviru ReLOaD projekta u opštini Dimitrovgrad Prezentacijom stručnjaka RZZSK-a završena dvodnevna radionica “Tradicionalni materijali i načini građenja na primeru poslednje vodenice u selu Senokos”\nАктивизъм при младите\nDecember 14, 2018 Petar Videnov 0\nDimitrovgradski slikar i magistar likovne umetnosti Ljubomir Nikolov predstaviće se večeras svojom samostalnom izložbom u galeriji „Metodi Meta Petrov“ u Dimitrovgradu. Postavka će obuhvatiti dela iz najnovijeg stvaralačkog opusa ovog vrsnog umetnika, koji živi i […]\nZa sredu 1. novembar u 10:00 časova zakazana je XVII sednica Skupštine opštine Dimitrovgrad sa obimnim dnevnim redom od 38 tačaka. U centru pažnje prvog dela sednice biće izbor novog predsednika SO Dimitrovgrad. Pred odbornicima […]\nMarch 26, 2016 Toni Aleksov 0\nU petak 25. marta predstavnici udruženja i predsednik Opštine Dimitrovgrad Zoran Djurov potpisali su ugovore o finansiranju i sufinansiranju delatnosti za 2016. godinu. Od planiranih 2,5 miliona dinara u budžetu, iskorišćeno je skoro 100% ili 2.499.800 dinara, […]


Dualno obrazovanje jedan od panela Jahorina ekonomskog foruma (VIDEO) - Televizija K3\nDualno obrazovanje jedan od panela Jahorina ekonomskog foruma (VIDEO)\nApril 24, 2019, 6:51 pm\nNa sastanku predsjednika Vlade Republike Srpske Radovana Viškovića sa predstavnicima političkog i parlamentarnog života Njemačke, Italije, Rusije, Belgije i Slovačke istaknuta je potreba da se što prije formira Savjet ministara kako bi se prevazišli zastoji u sprovođenju procesa u oblasti privrede, ekonomije i evropskih integracija.\nPredsjednik Vlade Republike Srpske Radovan Višković izjavio je danas da Republika Srpska trpi ogromnu štetu jer nije formiran novi Savjet ministara BiH, a ni vlast na nivou Federacije BiH .\nPutevi Republike Srpske” ne mogu da realizuju kredit Evropske banke za obnovu i izgradnju za igradnju auto-puta na Koridoru “Pet ce”, jer Savjet ministara u tehničkom mandatu nije donio formalnu odluku o tome istakao je Višković. Na sastanku sa predstavnicima političkog i parlamentarnog života NJemačke, Italije, Rusije, Belgije i Slovačke koji je održan na marginama Ekonomskog foruma bilo riječi o potencijalima i resursima kojima Republika Srpska raspolaže .\nA da bi privukli investitore i razvijali privredu neophodna je i dobra putna infrastruktura.višković je rekao da je preduzeće “Putevi Republike Srpske” izdvojilo oko 2,5 miliona KM za rekonstrukciju puta od Jasika prema Jahorini i da će ovih dana biti raspisan tender.\nSastanku su prisustvovali i ministar finansija Srpske Zora Vidović, ministar energetike i rudarstva Petar Đokić, ministar privrede i preduzetništva Vjekoslav Petričević i ministar za naučnotehnološki razvoj, visoko obrazovanje i informaciono društvo Srđan Rajčević. Prvi panel drugog dana Jahorina ekonomskog foruma 2019 bio je Dualno obrazovanje -koncept za ubrzanje ekonomskog razvoja.U okviru foruma danas je održan i okrugli sto “Mediji u eri digitalizacije i novih tehnologija.\nPrvi panel drugog dana Jahorina ekonomskog foruma 2019, pod nazivom “Dualno obrazovanje – koncept za ubrzanje ekonomskog razvoja” otvorio je moderator Aleksandar Ljuboja, generalni sekretar Područne Privredne komore Banjaluka. Srpska je procesom uvođenja dualnog obrazovanja, na dobrom putu da uskladi svoje obrazovanje sa potrebama tržišta rad aistakla je ministar prosvjete i kulture Republike Srpske Natalija Trivić .\nTrivićeva je najavila potpisivanje sporazuma sa privrednom komorom Republike Srpske kojim bi se definisalo obrazovanje učenika kod poslodavaca, a koje bi počelo u narednoj školskoj godini u 20 kompanija kao i reviziju i standardizaciju svih 119 zanimanja koja postoje u zakonskim okvirima.\nDoboj: Posjeta polaznika studja bezbjednosti iz Srbije (VIDEO)Završen Jahorina ekonomski forum (VIDEO)


Liverpulova nova taktika i razlozi Junajtedovog poraza - Sportske.net\nLiverpulova nova taktika i razlozi Junajtedovog poraza\nDve legende Premijer lige Karager i Geri Nevil na sjajan način analizirali novu taktiku Liverpula koju je Rodžers primenio u meču protiv Sanderlenda. Da li 5-2-1-2 Liverpul može da vodi do Lige šampiona?\nRodžers je u meču protiv Sanderlenda testirao novu taktiku 5-2-1-2 kojom je stigao do pobede, a Džejmi Karager i Geri Nevil su na sjajan način analizirali šta je ovim potezom Rodžers dobio.\nRodžers je Hendersonu praktično dodelio ulogu desnog beka, dok je Mozes u odsustvu Kutinja na poziciji iza ubitačnog dvojca Suarez - Staridž. Uz trio pozadi, Ture, Skrtel i Sakho, Liverpul je dobio na čvrstini. Karager i Nevil se slažu da je u ovoj formaciji, uz sjajne kvalitete Suareza i Staridža, Liverpul veoma opasan.\nDvojica Skajovih komentatora, koji su pobrali nedvosmislene simpatije gledalaca svojim analizama su na sjajan način iskomentarisala i poraz Junajteda.\nNevil je pogotovo, odlično pokazao trenutak u kom je Junajted izgubio utakmicu, osvrćući se na period posle izjednačenja kad je umesto da očekivano krenu siloviti napadi Junajteda, zapravo VBA preuzeo inicijativu.


Kompanijama upućen poziv za javne konsultacije na temu regulacije kripto-valuta - startit\nKompanijama upućen poziv za javne konsultacije na temu regulacije kripto-valuta\nPoziv je otvoren do 15. maja, a uputile su ga Komisija za hartije od vrednosti i Vlada Republike Srbije.\nSanja Vatić - 13. Mart, 2019.\nProšle nedelje su Komisija za hartije od vrednosti i Vlada Republike Srbije uputile poziv za javne konsultacije povodom izdavanja, trgovine i regulacije kripto-valuta.\nPozvane su sve zainteresovane strane, a posebno oni koji se već bave ovom oblašću, kako bi podelili svoje stavove i sugestije povodom analize i stavova koje je Komisija unapred sastavila. Pošto je nedavno izdala upozorenje za investitore o neregulisanosti kripto-imovinskih prava i rizika koje ulaganje u kripto-valute nosi sa sobom, Komisija je sada u okviru samog poziva predstavila i „osnovne crte potencijalnog novog pravnog okvira za dodatno unapređenje kripto-imovinskih prava”.\nKako kažu iz Blockchain inicijative predlozi su pisani u konsultaciji sa jednim od njihovih osnivača, Ivanom Bjelajcem.\nOvo je jedan vrlo sofisticiran način kako Komisija i Vlada planiraju da reše to pitanje. Vrlo je značajno to što su pitanje otvorili upravo ka industriji koja se time bavi i koja zna koji su pravi problemi. Verujemo da će firme, baš kao i sama Blockchain inicijativa, udruženo dati komentar na nacrt koji je objavljen i koji će imati najviše uticaja na kompanije koje su pogođene trenutnom neregulacijom. Verujemo da će se nakon toga otvoriti prostor i za neke druge predloge izmena odredbi zakona, ne samo vezano za kripto-valute već i za samu tehnologiju.\nPoziv je otvoren do 15. maja.\nsreda, 13. Mart, 2019.


Stanovi za bezbednjake gradiće se i u novobeogradskim blokovima 71 i 72 na površini od 10 hektara – NBGD Vesti\nStanovi za bezbednjake gradiće se i u novobeogradskim blokovima 71 i 72 na površini od 10 hektara\nAutor nbgdvesti on 11. maja 2021.\nNakon Zemuna, u kojem traje gradnja stanova za pripadnike službi bezbednosti koja bi trebalo da bude gotova do kraja godine, država planira gradnju ovakvih stanova i na Novom Beogradu.\nNacrtom izmena i dopuna Plana generalne regulacije građevinskog područja sedišta jedinice lokalne samouprave – grad Beorad, celine I-XIX, predviđena je prenamena lokacije u Ulici Mileve Marić Ajnštajn u Bloku 72 i Dr Ivana Ribara u Bloku 71 u površine za gradnju stanova za pripadnike snaga bezbednosti.\nOve lokacije su prema planu generalne regulacije Beograda prvobitno bile namenjene gradnji višokoškolske ustanove i sportskih objekata i kompleksa.\nKako je navedeno u Nacrtu izmena i dopuna PGR-a, u planu je gradnja objekata za višeporodično stanovanje u okviru 2. faze izgradnje stanova za pripadnike službe bezbednosti u Beogradu, na površini od 10,3 hektara, uz, kako je precizirano, ulice Mileve Marić Ajnštajn i Dr Ivana Ribara.\nPodsetimo, država gradi stanove za bezbednjake u Kragujevcu, Kraljevu, Nišu, Novom Sadu, Sremskoj Mitrovici, Vranju i Beogradu (Zemun), a bivša ministarka građevinarstva Zorana Mihajlović izjavila je početkom prošle godine da se velikog interesovanja za stanove za pripadnike snaga bezbednosti razmišlja o novim lokacijama za gradnju u Beogradu i Novom Sadu.\nJavni uvid u Nacrt izmena i dopuna Plana generalne regulacije Beograda počinje sutra i traje do 15. juna.


Lein racing šampioni eset v4 cupa - PLUMRACE\n18. 10. 2015. Comments (0) Views: 250 Autosport, FIA CEZ, Kružne trke\nU subotu 17. oktobra na stazi Slovakiaring u Slovačkoj održano je svečano proglašenje eset v4 cup-a koji se vozio u okviru šampionata Centralnoevropske zone na kružnim stazama. Lein racing tim sa svoja dva takmičara Mladenom Lalušićem i Urošem Brkićem „dokopao“ se šampionske titule u endurans klasi do dve hiljade kubika i vicešampionske u twc endurans klasi koju su vozili sa automobilom renault clio CUP IV RS.\n– Veoma sam ponosan što sam najmlađi međunarodni automobilski šampion u Srbiji i što sam na taj način postavio nove granice na našim prostorima. Mislim da sam sa svojih devetnest godina postigao odličane rezultate i nadam se da ću nastaviti istim pravcem – rekao je Mladen Lalašić.\nMalo stariji i shodno tome iskusniji klupski kolega, takođe nije krio zadovoljstvo.\n– Nosim zaista lepe utiske sa proglašenja u Slovačkoj i prezadovaljan sam postignutim rezultima u evropskoj konkurenciji. Predhona sezona za mene je bila puna novih izazova i iskustava ali ni odlični rezultati koje donosimo u Srbiju nisu izostali – jasan je Uroš Brkić.\n» Autosport, FIA CEZ, Kružne trke » Lein racing šampioni eset v4 cupa


Seagate je završio preuzimanje Samsung Hard Disk biznisa\nStrateški dogovor koji uključuje široku ponudu i cross-licensing sada je potpuno operativan.\nSeagate Pproizvodi u ASBIS B2B e-Shopu\nSeagate Technology plc (NASDAQ: STX), svetski lider u oblasti hard diskova i rešenja za sklaldištenje podataka, najavio je zatvaranje transakcija za preuzimanje hard disk biznisa kompanije Samsung Electronics Co., Ltd., svetskog lidera u oblasti digitalne potrošačke elektronike i informacionih tehnologija.\nPod uslovima transakcije, Seagate je dobio izabrane elemente Samsung HDD biznisa, uključujući imovinu, infrastrukturu i zaposlene koji omogućavaju Seagate-u da pokrene obim i inovacije. Ova sredstva podrazumevaju vodeće Samsung M8 proizvodne linije velikog kapaciteta, 2.5-inčne HDD. Samsung zaposleni koji pristupaju Seagate-u su visoki menadžeri , kao i dizajn-inženjering stručnjaci iz Samsung fabrike u Koreji, koji će se fokusirati na razvoj small form-factor proizvoda za tržište mobilnih kompjutera. N.Y. Park, viši potpredsednik i generalni menadžer će nadgledati razvoj Seagate proizvoda u Koreji , a izveštavaće Bob Whitmore, Seagate izvršnog potpredsednika i CTO.\n"Zajedno, Seagate i Samsung su uskladili naš trenutni i budući razvoj proizvoda i roadmaps kako bi ubrzali vreme i efikasnost plasiranja novih proizvoda na tržište, ali i da obezbedi poziciju za bolje usmeravanje rastuće tražnje za skladištenjem," rekao je Steve Luczo, Seagate predsednik i CEO. "Ovo je uzbudljivo vreme u industriji sa brzim razvojem mogućnosti na mnogih tržištima uključujući mobilne kompjutere, cloud computing i solid state smeštaj ."\nSeagate trenutno ne očekuje značajne troškove restruktuiranja i očekuje da ostvari značajno smanjenje ukupnih operativnih troškova poslovanja uz minimiziranje troškova integrisanja. Seagate će obezbediti dodatne finansijske informacije krajem januara.


ŽESTOKA PUCNJAVA U ILINOJU: Napadači otvorili vatru, pa se sudarili sa vozom! | Serbiantimes.info\nU pucnjavi u gradu Ist Sent Luis, u američkoj državi Ilinoj, povređeno je više ljudi, a vlasti su organizovale potragu za osumnjičenima, koji su tokom bega vozilom udarili u putnički voz.\nPrema dostupnim informacijama iz policije, u incidentu koji se dogodio juče oko 16 časova nije bilo žrtava, izvestila je CBS-ova lokalna filijala KMOV i navela da su trojica osumnjičenih otvorila vatru pre nego što su pokušali da prođu pored voza na obližnjem železničkom prelazu, gde je voz udario u vozilo koje su koristili za bekstvo.\nIstočni Sent Luis, grad sa oko 25.000 stanovnika u jugozapadnom delu Ilinoisa, koji je rekom Misisipi odvojen od Sent Luisa u državi Misuri, već dugo ima lošu reputaciju u vezi sa kriminalom i siromaštvom.\nPodaci američkog Federalnog istražnog biroa iz 2019. godine pokazuju da je ovaj grad imao najveću stopu ubistava po glavi stanovnika u SAD, od onih sa više od 10.000 stanovnika, a zauzeo je četvrto mesto po broju svih nasilnih krivičnih dela.


Delije Sever ponovo pomažu ugrožene porodice na teritoriji opštine Medveđa - JuGmedia\nDobrotvorna organizacija navijača Crvene zvezde – Fondacija Delije Sever donirala je značajnu pomoć na teritoriji Medveđe u prethodnom periodu, a prilikom jučerašnje posete donaciju u vidu dva šporeta, dva frižidera i četiri televizora, ugroženim porodicama na terenu uručio je predsednik udruženja Delije sever Ljubomir Krle Stanković.\nPored ovih donacija, sredstvima iz Fondacije nabavljena je oprema i košarkaške lopte igračima Košarkaškog kluba “Jablanica” iz Medveđe.\nPredsednik opštine Medveđa Nebojša Arsić se zahvalio fondaciji na pruženoj ruci pomoći koja nije izostala ni ovoga puta.\nPokloni i za decu Predškolske ustanove „Mladost“\nJučerašnja dobrotvorna akcija Fondacije Delije Sever nastavljena je i danas. Predstavnici ove Dobrotvorne organizacije imali su sastanak u kabinetu kod predsednika opštine, Nebojše Arsića, a nakon toga danas su donirali paketiće deci Predškolske ustanove «Mladost» iz Medveđe.\nPrilikom podele paketića pozdrav sa Hilandara preneo je poverenik Miloš Stojković, koji je deci uputio blagoslov od Igumana Metodija.\nDobrila Andrejević, direktor ove predškolske ustanove je u ime zaposlenih i dece izrazila zahvalnost što su i ove godine donatori imali najmlađe u vidu i obradovali ih paketićima.


Inspirisana nekim prošlim vremenima i modom šezdesetih godina dvadesetog veka, Bojana bira i posebnu lokaciju za snimanje ovog zaista posebnog editorijala, a to je čuveni Titov Plavi voz, kao idealan ambijent za njene najnovije kreacije.\nIstražujući istoriju mode, Bojana se ovoga puta zadržala u modi šezdesetih godina, koje su joj poslužile kao glavna isnpiracija za ovu kolekciju. Klasični krojevi do sada su bili Bojanina glavna karakteristika, pa tako i ovoga puta nije odustala od nekih vanvremenskih modela, koji nisu strogo trendi komadi. Kolekcija je inspirisana i posevećena damama koje vole klasiku, ali znaju i uživaju da je kombinuju sa onim što je aktuelno, damama koje uvek izgledaju zanosno i ostavljaju snažan utisak.\nBoje koje je dizanerka birala za ovu sezonu, pored crne i bele, su grimizna crvena i nijanse tamno zelene boje. Dezeni sa crno-belim tufnama, kao apsolutni trend ove sezone, kod Bojaninih modela su totalno u stilu šezedestih, primenjeni na gotovo svim odevnim komadima - od haljina preko pantalona, do suknji, sakoa i ešarpi. Od detalja u ovoj kolekciji domninantni su zlati dugmići sa logom Bojane Jovetić, koji daju dozu elegancije svim modelima na kojima se nalaze.\nI ovoga puta Bojana Jovetić koristi izuzetno kvalitetne materijale - od svile, preko štofa, hurema, američkog satena, krep žoržeta do najfinijeg pamuka. U ovoj kolekciji dame mogu pronaći veliki izbor različitih odevnih komada: suknje, haljine, pantalone, sakoe, topove, bluze...\nTim koji je radio na editorijalu:\nVideo: Lazar Balaban\nModeli: Katarina Filipović Ašik, Višnja Filipović, Sonja Pavlica, Ivana Bataković, Ana Radivojević, Nataša Đurović


Delegacija Parlamentarne skupštine BiH učestvuje u Briselu na Interparlamentarnoj konferenciji o komunikaciji s građanima\nDelegacija Parlamentarne skupštine Bosne i Hercegovine, koju čine poslanici Nikola Lovrinović, Snježana Bursać – Novaković i Halid Genjac, učestvuje u Briselu na Interparlamentarnoj konferenciji na temu „Komuniciranje s građanima – kako razviti opsežnu komunikacijsku strategiju parlamenata“.\nTokom konferencije, koju je za države u procesu pristupanja Evropskoj uniji (EU) organizirao Evropski parlament, učesnicima je predstavljena komunikacijska strategija Evropskog parlamenta. Kako su naglasili zvaničnici Evropskog parlamenta, uloga ove strategije je da sačuva demokratske standarde i vrijednosti kojima se rukovodi najviša zakonodavna institucija EU, kao i da evropsku demokratiju odbrani od aktuelnog trenda širenja lažnih vijesti.\nNa konferenciji je bilo riječi i o specifičnoj ulozi komunikacijske strategije u odnosima između parlamenta, javnosti i medija uoči ovogodišnjih izbora za Evropski parlament. Naglašeno je da, osim korištenja ključnih postulata komunikacijske strategije Evropskog parlamenta, svaka politička stranka uoči izbora razvija i sopstvenu strategiju za komunikaciju s javnošću.\nU Briselu se razgovaralo i o izazovima procesa proširenja EU. Potvrđena je spremnost zvaničnika Evropskog parlamenta da podrže nastavak procesa proširenja EU, a izraženo je i očekivanje da će države u procesu pristupanja EU maksimalnu pažnju posvetiti reformama koje će obezbijediti stalan ekonomski rast i rješavanje problema nezaposlenosti. (kraj)


Barselona zabranjuje vožnju automobila starijih od 20 g – The PRESTIGE\nSvijet 08.04.2017. barselona, stari automobili, vlasti, zabrana\nVlasti Barselone i okolnih opština odlučile su da tokom radne sedmice zabrane kretanje automobila starijih od 20 godina, kako bi se smanjilo zagađenje vazduha u tim sredinama\nSve više velikih evropskih gradova donosi mjere o zabrani saobraćaja za određene grupe vozila u gradskim sredinama, suočeni sa velikim zagađenjem vazduha zbog izduvnih gasova.\nNa ovu listu upisala se i Barselona odlukom da zabrani kretanje vozila koja su prvi put registrovana prije 1. januara 1997. godine. Novo pravilo stupiće na snagu 1. januara 2019. godine, a procjenjuje se da će zabranom biti obuhvaćeno oko 7% automobila odnosno 106.000 vozila u tom gradu i okolnim mjestima.\nOdluka je donijeta kao dio mjera kojima se planira smanjenje štetnih emisija za 30% u narednih 15 godina. Dok zvanično ne stupi na snagu, vlasti su ostavile mogućnost da u zimskim mjesecima, kada je zagađenje veće, privremeno zabrane saobraćaj automobila starijih od 20 godina.\nVjeruje se da usljed zagađenja vazduha u Barseloni prerano umre čak 3.500 ljudi godišnje. Kako bi se pomoglo ljudima koji će zbog zabrane biti u nemogućnosti da voze svoj automobil, gradske vlasti će im ponuditi besplatno korišćenje javnog prevoza.\nGrađani Barselone su u anketama jasno dali do znanja da žele da se bore protiv zagađenja vazduha, jer smatraju da je zdravlje na prvom mjestu – rekla je Janet Sanz, zamjenica gradonačelnika zadužena za životnu okolinu.\nOčekuje se da ova mjera zabrane dovede do postepenog smanjenja štetnih emisija u gradu za 10% u narednih 5 godina.\nNajveći pad profita u industrijskom sektoru Kine od 2015.


Magnifico u Beogradu\nAh Neša 2. april 2018. Koncerti Postavite komentar\nKao specijalni gost na koncertu pojaviće se Nikola Pejaković Kolja, glumac i scenarista filmova „Lepa sela lepo gore“, „Rat uživo“, „Ledina“ i hit serije „Vratiće se rode“, ali i režiser i autor pesmama kao što su „Haljinica boje lila“ i „I eto, udade se ti za konja“.\nPejaković ističe da se raduje gostovanju i sa ushićenjem govori o saradnji sa slovenačkim muzičarom:\n– Magnifico je talentovan i dobar čovek. Čast mi je što ću da otpevam i odsviram nekoliko pesama sa njim u Beogradu. Kada je reč o snimanju pesme „Divna“, u Ljubljani, Robert je moju porodicu i mene ugostio upravo tako – divno. Čitava ekipa oko njega, njegov burazer Šac i saradnici, bili su divni, hvala im još jednom. Sve u svemu – divno. Vidimo se u Belexpocentru!\nS obzirom na to da su Magnifico i Dragan Bjelogrlić dugogodišnji saradnici, neki od hitova iz serijala „Montevideo“ već su stekli status evergrina, što se dešava i sa numerom „Divna“.\nPored originalne verzije sa muzičarem Ogijem Radivojevićem, koja se može čuti u odjavnoj špici „Senki nad Balkanom“, ostvarenja koje je brzo osvojilo srca publike, kafanska verzija pesme sa Nikolom Pejakovićem zaživela je u samoj seriji, ali i van nje.\nKompoziciju prati emotivno izvođenje, melanholična melodija i stihovi koji vode u pravcu sevdaha. Sve zajedno najavljuje koncert pun emocija i dobre muzike koja se ne propušta.\nMagnifico = humor, magija, moda, retro šik…\nRobert Pešut Magnifico poznat je po prepoznatljivom humoru i poigravanju sa mnogim žanrovima, od popa i roka, preko elektra, do srpskog folka, o čemu svedoče njegovi hitovi. „Hir aj kam, hir aj go“ je bio tema jedne od kolekcija modnog maga Roberta Kavalija, a uspeh su postigle i „Silvija“, „Pismo kumu (Rambo Rambo)“, „Giv mi mani“ i mnoge druge pesme.\nSvoju muziku opisuje kao retro šik, kombinaciju balkan-disko šlagera i džeza.\nTokom dvadesetpetogodišnje muzičke karijere objavio je 11 albuma i postao poznato ime širom sveta. Njegov četvrti album, „Export/Import“ (2004), doneo mu je uspeh širom Evrope, a izdavačka kuća „Soni“ objavila ga je u čak 56 zemalja.\nNajveću popularnost u Srbiji stekao je zahvaljujući muzici koju je radio za serijal „Montevideo“.\nUlaznice za beogradski koncert mogu da se nabave putem Eventim i „GigsTix prodajne mreže, po ceni od 1.190 RSD za parter i 1.790 RSD za VIP. (danubeogradu.rs)\nTagovibelexpocentar izlasci koncerti magnifico muzika pop rock\nPrethodni Uskrs 2018: Radno vreme za praznik\nSledeći Sezona razgledanja „Beograd vaš domaćin“ 2018.


Evropska komisija: BiH će čekati na "šengensku listu"\nDanas je konačno objavljeno kako će, ukoliko prijedlog Evropske komisije potvrde ove jeseni evropski ministri vanjskih poslova, stanovnici Srbije, Crne Gore i Makedonije od 1. januara naredne godine slobodno putovati evropskim prostorom.\nKomesar Evropske unije za pravdu Jacques Barrot je tim povodom rekao:\n"Ovo je istorijski trenutak u našim odnosima sa državama Zapadnog Balkana. Ukidanje viza je nešto što je dugo očekivano i donosi bliže i češće kontakte stanovnika ove tri zemlje sa prostorom Šengena."\nTo će, konkretno, značiti da će za stanovnike tri balkanske države biti otvorena vrata 25 država "šengena," gdje su, sa izuzetkom Velike Britanije, Irske,Bugarske , Rumunije i Kipra, sve države članice EU, te Švajcarska i Island.\nŠto se tiče Bosne i Hercegovine i Albanije, te države nisu ušle u prijedlog Komisije jer nisu ni ispunile uslove Mape puta za ukidanje viza.\nKomesar Evropske unije za proširenje Olli Rehn još jednom je morao konstatovati:\n"Bosna i Hercegovina do sada nije ozbiljno uvela biometrijske pasoše i zemlja zaostaje u reformama i odlukama, koje su kao uvjeti, neophodne za putovanja bez viza. BiH je, na nesreću, proteklih godina potrošila vrijeme na nacionalističku retoriku, umjesto na provođenje neophodnih reformi u korist svojih stanovnika i mogućnosti da putuju bez viza. Sada je zaista u rukama lidera u zemlji da održe pozitivni trenutak kakav je nedavno postignut, kompletiraju refome i završe posao kako bi smo mi mogli načiniti preporuku za bezvizna putovanja stanovnika BiH do polovine 2010. godine. Ne mislim da će ovo odgađanje od nekoliko mjeseci biti dramatično, ukoliko se odmah provedu reforme i postignu uvjeti za ukidanje viza u skoroj budućnosti".\nNa primjedbu da samo Bošnjaci u BiH sada ostaju u getu, jer, uz sve one iz BiH koji već putuju svijetom sa hrvatskom pasošima, te da će i većina Srba iz Republike Srpske dobiti sličnu mogućnost, zvaničnici Komisije se pozivaju na bilateralni sporazum između Srbije i BiH o modalitetima sticanja državljanstva između dvije zemlje. Na osnovu informacije kakvu su iz Beograda proslijedili Briselu maja ove godine, samo je 2.155 građana BiH tražilo državljanstvo Srbije. Zbog toga, smatraju u Evropskoj komisiji, to pitanje nema ozbiljnu dimenziju.\nU svakom slučaju, za BiH i Albaniju i dalje stoji otvoren proces, ukazuju u Evropskoj komisiji i najavljuju da bi naredna preporuka mogla doći naredene godine u ovo vrijeme, što znači da bi, u najboljem slučaju, bezvizni režim za Bosnu i Hercegovinu stupio na snagu 1. januara 2011. godine.\nEvropska komisija: BiH će čekati na "šengensku listu"


Radojičić: Unapređenje saradnje mladih lidera Srbije i Rusije - Beograd - Dnevni list Danas\nPočetna » Beograd » Radojičić: Unapređenje saradnje mladih lidera Srbije i Rusije\nKonferencija mladih lidera Srbije i Rusije povodom 180 godina od uspostavljanja diplomatskih odnosa dva naroda veoma je važan skup, gde mladi imaju priliku da na radnim sastancuma razmenjuju znanja i iskustva, poručio je danas gradonačelnik Beograda Zoran Radojičić.\n1Piše: Danas Online/ Beoinfo 19. oktobra 2018. 15.11\nDogađaju su prisustvovali i ambasador Rusije u Srbiji Aleksandar Čepurin, članovi Gradskog veća Dragomir Petronijević i Filip Marjanović i državni sekretar u Ministarstvu omladine i sporta Darko Stanić.\n– Prijateljstvo Srbije i Rusije uspelo je da odoli brojnim izazovima i da se nastavi. Mi imamo odlične odnose sa Rusijom i sarađujemo u brojnim oblastima kao što su privreda, kultura, sport, a uspostavlja se saradnja i među mladima. Drago mi je što vidim mlade ljude pune entuzijazma, zainteresovane da se bave politikom i unaprede svoje zemlje u budućnosti – istakao je Radojičić.\nKako je naveo, iza Srbije i Rusije je 180 godina teške i komplikovane istorije, ali i prijateljstva koje je izdržalo izazove.\n– Naše prijateljstvo i savezništvo seže duboko u istoriju, a i sada imamo sjajne odnose. Vi predstavljate budućnost, a imate i uzore u sjajnim vizionarima kao što su predsednik Putin i predsednik Vučić i zato ja verujem u budućnost naših zemalja – poručio je Radojičić mladim liderima.\nAmbasador Rusije u Srbiji Aleksandar Čepurin pozdravio je organizovanje ovakve konferencije u Srbiji, kako je naveo, divnoj zemlji sa izuzetnim i prijateljskim narodom.\n– Nas povezuje hiljadu godina zajedničke istorije, bliski jezici, ista religija, ali i to što imamo zajedničke ciljeve. Između naših zemalja nema protivrečnosti, možemo jedni drugima da pomažemo oko rešavanja ključnih zadataka i zato su naši odnosti i naša duga istorija važni i za našu budućnost. Ovakvi forumi se održavaju i u Moskvi, Beogradu, Novom Sadu, Sankt Peterburgu, Sočiju, a ovaj forum, kao centralni, veoma je važan i može da bude prototip za rešavnje ključnih političkih pitanja, gde će se okupljati naučnici, političari, ekonomisti i gde bi se razmatrali svi naši problemi. Prvi grad u kome bi se održavao takav skup mogao bi da bude upravo Beograd i mogao bi da se nazove „Beogradski dijalog” – rekao je Čepurin.\nČlan Gradskog veća Dragomir Petronijević istakao je da je jedan od panela ove konferencije posvećen temi „Pametni gradovi”.\n– Ovde je mnogo mladih inovatora, a mi sa Ruskom Federacijom imamo odličnu saradnju u izvozu prehrambenih proizvoda, ali želimo da u modernim tehnologijama unapredimo tu saradnju. Na trećim tržištima pojavljuje se veliki broj inovatora iz Srbije i Rusije, a naša ideja je da upravo ovom konferencijom napravimo sinergiju, te da mladi ljudi prave zajedničke proizvode i da zajedno izlaze na treća tržišta. Naš Naučno-tehnološki park je prošle godine zaradio 16,4 miliona evra, ove godine će taj rezultat sigurno biti i bolji. Moskva je mnogo pametnih rešenja implementirala u svoj sistem u saobraćaju, komunikaciji uprave sa građanima, a mi želimo da naučimo nešto od njih i da rešenja implementiramo u naš sistem – pojasnio je Petronijević.\nDržavni sekretar u Ministarstvu omladine i sporta Darko Stanić potvrdio je da mladi doprinose razvoju još boljih odnosa dve prijateljske zemlje, te da će ova konferencija biti prilika da se razmene iskustva.\nKonferencija mladih lidera traje do 21. oktobra, a neke od tema biće i „Bilateralni diplomatski odnosi i omladinska politika”, „Parlamentarizam kao institucija međunarodne saradnje”, „Očuvanje kulturnog i istorijskog nasleđa”, „Preduzetništvo, tehnologije i inovacije: mogućnost saradnje u okviru naučno-istraživačkih i start ap projekata”, „Omladinski sportski, kulturni i volonterski programi kao elementi javne diplomatije”.\naleksandar cepurin, mladi lideri, zoran radojicicBeograd\n19. oktobra 2018. u 19.39\nMladi u Srbiji? Poslednje istraživanje o emigraciji naše dece je pokazalo da njih 98% oće na Zapad (građansko društvo) a samo 2% u Rusiju.\nKo o čemu naša vlast šurije sa Rusima (sad se setili i omladine)….


Holandija: Sud odbio ukidanje kovid propusnica\nTanjug 6. oktobra 2021. 12:25\nHAG – Holandski sud odbacio je danas poziv da ukine „korona propusnicu“, potrebnu za ulazak u restorane, barove, muzeje, pozorišta i druga javna mesta u Holandiji.\nSud u Hagu je saopštio da vlada ima pravo da traži dokaz o vakcinaciji protiv kovid-19 ili nedavni negativan test na korona virus kako bi ograničila širenje infekcija, pošto su prošlog meseca ukinute još neke epidemiološke mere socijalnog distanciranja, prenosi Rojters.\nNavedeno je da je vlada argumentovano obrazložila da nevakcinisani ljudi imaju veći rizik od infekcije korona virusom i mogućnost da zaraze druge, a sud je odbacio tvrdnje da su pravila diskriminatorna prema onima koji ne žele ili ne mogu da se vakcinišu.\nVlada je uvela korona propusnice krajem prošlog meseca za javna okupljanja, uprkos snažnom protivljenju u parlamentu, pošto je premijer Mark Rute naglasio da je to potrebno za sprečavanje novog talasa infekcija, a pristup radnim mestima ne potpada pod ovu meru.\nSedmodnevna incidencija infekcija do juče u Holandiji porasla je za dva odsto, i trenutno iznose 72 na 100.000 stanovnika, dok je broj novih kovid pacijenata u bolnicama ostao stabilan, na najnižem nivou u odnosu na ranije mesece.\nKineska provincija Gansu zatvara turistička mesta zbog novih slučajeva…\nCG i dalje prva po broju inficiranih na 100.000stanovnika


„Tojota jaris“ je kompaktan i, kažu Japanci, „genijalan gradski automobil“. Elegantan i agilan, „jaris“ ima prostranu i udobnu kabinu, s tehnologijom koja je jednostavna za korišćenje. To uključuje kameru za vožnju unazad i „Toyota Touch & Go“, novi sistem sa ekranom osetljivim na dodir, navigacijom, aplikacijama i lakim pristupom internetu.\nNa našem testu imali smo verziju sa benzinskim motorom „1.3 dual VVT“ koji razvija 100 KS i koji je uparen sa šestostepenim manuelnim menjačem. Zahvaljujući dimenzijama, agilnom motoru (125 Nm obrtnog momenta), preciznom menjaču i izuzetnom upravljaču, nova generacija „jarisa“ pokazuje da je „skrojena za grad“.\nIako tek nešto duža od 3,8 metara, ova „tojota“ je, uostalom kao i svi drugi modeli ovog japanskog giganta, napravljena tako da je pravo uživanje biti u kabini. Bez obzira na to da li ste na mestu vozača, suvozača ili na zadnjoj klupi, Japanci su se postarali da imate dovoljno mesta i da su vam sve „džidža-bidže“ moderne tehnologije tu, nadohvat ruke.


Geopolitički eksperti o budućnosti američke moći: Nove gorile u džungli - Javni servis\nGeopolitički eksperti o budućnosti američke moći: Nove gorile u džungli\nŠta sve prema Frensisu Fukujami, Noamu Čomskom, Henriju Kisindžeru, Minksinu Peju i Polu Kenediju donosi tranzicija globalnog poretka – da li je najveća sila u nezaustavljivom padu, a njen izazivač u zagarantovanom usponu?\nIlustracija. Foto: Anthony Garand / Unsplash\nPiše: Milan Mišić, Novi magazin\nJoš je dominantna, ali ne više uticajna kao što je nekad bila – u svakom slučaju nije “svetionik na brdu” niti “učiteljica demokratije”. Njena “tvrda sila” – ona koja se meri budžetom za oružane snage, brojem vojnika, aviona, raketa i tenkova – i dalje je bez premca, ali ona “meka” – privlačnost njenih institucija, društva i kulture – ostala je bez pozlate koju je dugo imala.\nReč je, naravno, o Americi, čije su mesto i uloga u menjajućem globalnom poretku u žiži još od kraja Hladnog rata, dakle već više od tri decenije, da bi taj fokus bio dodatno izoštren prošlog leta posle njenog haotičnog povlačenja iz Avganistana nakon dvadesetogodišnjeg rata, najdužeg u njenoj istoriji. Taj čin je svakako uneo novu dinamiku na globalnoj geopolitičkoj tabli koja ni do tada nije bila statična i pokrenuo veliku debatu o sadašnjosti i budućnost američke moći u kojoj se pre svega traga za odgovorom da li je najveća sila u nezaustavljivom padu, a njen izazivač Kina u zagarantovanom usponu.\nU tom pogledu izuzetno zanimljiva bila je serija eseja koja je tokom dva meseca objavljena u londonskom nedeljniku Ekonomist, koje su po pozivu redakcije napisali nesporni geopolitički eksperti kao što su Frensis Fukujama, Noam Čomski, Henri Kisindžer, Minksin Pej i Pol Kenedi, iz čijih analiza prenosimo glavne teze koje doprinose razumevanju šire slike tranzicije globalnog poretka koja je u toku.\nKRAJ HEGEMONIJE: Američka hegemonija koja je stvorila svet jedne sile, unipolarnost koja je retka u istoriji, trajala je manje od dve decenije, od pada Berlinskog zida 1989. do svetske finansijske krize 2007-2009, smatra Frensis Fukujama (69), američki profesor međunarodnih odnosa koji se proslavio tezom o “kraju istorije”, odnosno konačnom trijumfu liberalne demokratije (da bi 2016, posle pobede Donalda Trampa na predsedničkim izborima, konstatovao da je svet “u demokratskoj recesiji”).\nVrhunac američke oholosti prema Fukujami bila je američka invazija na Irak 2003. (posle okupacije Avganistana dve godine ranije). On, međutim, ne misli da će ponižavajuće napuštanje Avganistana imati velike geopolitičke posledice po Ameriku, koja je u sličnoj situaciji bila i kada se 1975. povukla iz Vijetnama, da bi svoju dominaciju povratila za oko deset godina.\nAmerika će, dakle, još godinama biti velika sila, ali dugoročni faktori slabosti i opadanja njene moći biće više unutrašnji nego spoljni. Američko društvo je duboko podeljeno, što za posledicu ima nemogućnost postizanja konsenzusa o bilo čemu. Počelo je neslaganjima o političkim pitanjima kao što su abortus i porezi, da bi “metastaziralo u ogorčenu bitku oko kulturnog identiteta”, što se manifestuje “posebnim realnostima” koje percipiraju dve strane koje, između ostalog, danas polemišu i da li je američka nacija formirana kao robovsko društvo ili u borbi za slobodu i jednakost svakog svog građanina.\n“Ova polarizacija već je nanela štetu globalnom uticaju Amerike”, piše Fukujama, zaključujući da američke institucije poslednjih godina funkcionišu sa mnogo problema, kao i da je “malo verovatno da će SAD povratiti svoj nekadašnji status hegemona”, dok je ono čemu se može nadati “održavanje uz pomoć saveznika, svetskog poretka blagonaklonog demokratskim vrednostima”.\nOKRUTNOST IMPERIJALIZMA: Da se “meka moć” Amerike srozala čak i pre nego što je njenoj reputaciji težak udarac naneo Donald Tramp, slaže se i Noam Čomski (92), jedan od najvećih intelektualaca današnjice, koji u svom eseju u Ekonomistu konstatuje da je upravo Tramp “briljantno iskoristio otrove koji teku ispod površine američkog društva i podstakao vrenje koje bi moglo da razori zemlju”, pošto “partija koju kontroliše već dugo klizi ka protofašizmu”.\n“Rastuća moć Kine je stvarnost, često korišćena na ružne načine” , piše Čomski, postavljajući pitanje da li je to pretnja Americi. Interna kineska represija je žestoka, ali nije veća međunarodna pretnja od drugih zločina, “uključujući i neke koje bi Amerika mogla da okonča, pri čemu je brutalna tortura dva miliona ljudi u izraelskom zatvoru Gaza uz pomoć Amerike samo jedan od primera”.\nČomski podseća i na “okrutnost američkog imperijalizma”, na činjenicu da je od svog osnivanja Amerika imala retko koju godinu u kojoj nije pribegavala nasilju. Njen vojni budžet povećan je 2020. na 778 milijardi dolara, u poređenju sa kineskim od 252 milijarde, dok je ruski samo 62 milijarde. “Posledica tog ludila je”, ukazuje Čomski, i to što su američke oružane snage, kako je pokazala jedna skorašnja studija, “jedan od najvećih zagađivača u istoriji, koristeći više tečnih goriva i emitujući više gasova koji menjaju klimu nego većina zemalja srednje veličine”.\nSEJAČ KONFUZIJE: Amerika ne može da se odrekne uloge ključne komponente međunarodnog poretka zbog svih svojih kapaciteta i istorijskih vrednosti, ocena je Henrija Kisindžera, legendarnog (i kontroverznog) geopolitičkog stratega, nekadašnjeg šefa američke diplomatije i savetnika za nacionalnu bezbednost u službi dva predsednika Ričarda Niksona i Džeralda Forda, još aktivnog uprkos poodmaklim godinama (98).\nPrema njegovom mišljenju, ključni globalni izazov današnjice je “kako se boriti i kako ograničiti i savladati terorizam koji je ojačan i podržavan od nekih zemalja i sve savršenijom tehnologijom”. U eseju za Ekonomist Kisindžer konstatuje i da Amerika mora da uvaži da joj u neposrednoj budućnosti nije na raspolaganju neki dramatičan strateški potez koji bi kompenzovao samonanetu štetu poput preuzimanja neke formalne obaveze u nekom drugom regionu (ne kaže kojem) jer bi to “razočaralo saveznike, ohrabrilo protivnike i posejalo konfuziju među posmatračima”.\nPrema Kisindžerovom mišljenju, Bajdenova administracija je još u ranoj fazi i još ima vremena da “razvije i održava i sveobuhvatnu strategiju kompatibilnu sa domaćim i međunarodnim potrebama”.\nKINA NEĆE PRETEĆI SAD: Ono što se sada događa između Amerike i Kine, njihovo “strateško nadmetanje”, manje je konfrontacija dve ideologije, a više već viđeni sukob jedne hegemonističke sile i njenog izazivača.\nOvo je ključna teza koju je u eseju za Ekonomist postavio Maksin Pej, američki profesor međunarodnih odnosa, a posebno američko-kineskih, koji su mu bliski već zbog činjenice da je 1957. rođen u Šangaju i državljanin je i Kine i SAD.\nPrognozirajući ishod utakmice između Vašingtona i Pekinga, ovaj ekspert najavljuje da će Kina svakako smanjiti jaz koji sada postoji između nje i Amerike u mnogim aspektima moći, ali da u krajnjem ishodu neće uspeti da pretekne Ameriku.\nProfesor Pej pritom ukazuje da je kineski BDP danas oko 70 odsto američkog kada se meri prema tržišnom kursu njihovih valuta (i još veći mereno metodom pariteta kupovne moći), ali da je istovremeno kineski prihod po glavi stanovnika samo nešto veći od 10.000 dolara, što je tek šestina američkog životnog standarda.\nČak i ako bi Kina u sledećih 15 godina i prestigla SAD, njen BDP “po glavi” bi i u tom slučaju bio samo četvrtina američkog.\nNa drugoj strani, podseća Maksin Pej, Kina demografski stari brže od Amerike, što će za posledicu imati njen sporiji ekonomski rast tokom sledeće decenije, što sve njene izglede da isprednjači čini “malo verovatnim”.\nUSPON I PAD: Pozivu Ekonomista da iznese svoje viđenje novog globalnog poretka odazvao se i Pol Kenedi (76), profesor istorije na Jejl univerzitetu i autor danas kultne i donekle proročke knjige “Uspon i pad velikih sila”, objavljene 1987, dakle u završnici Hladnog rata, koja je bila međunarodni bestseler.\nProfesor Kenedi najpre konstatuje da je današnji međunarodni sistem uveliko drugačiji od hladnoratovske konstelacije sila od pre pola veka, sada su na sceni četiri ili pet velikih država – Kina, Amerika, Indija, Rusija i Japan (plus Evropska unija), pa na neki način i Iran i Indonezija, među kojima nijedna nije u stanju da tvrdom ili mekom silom neku drugu natera da učini ono što ne želi da učini. Ovo donosi značajnu redistribuciju svetske moći, što znači da Amerika, čak i ako je najveći gorila u džungli, nije jedina.\nDruga promena prema ovom autoru je što su američke oružane snage danas značajno slabije i starije nego što su bile tokom 1980-ih. “Koliko još dugo, zaista, američko ratno vazduhoplovstvo može da krpi i u letnom stanju održava svoj sedamdeset godina star bombarder B-52, koji je stariji od svih članova njegovih posada”, pita se Pol Kenedi. Slična je situacija i u ratnoj mornarici koja ima manje operativnih nosača nego što ih je imala pre četrdeset godina.\nU pozadini ovih pitanja, piše Kenedi, još je veća dilema – da li je era oružja kao što su avioni sa posadom ili veliki ratni brodovi na zalasku i da li bi mogla da bude sasvim zastarela do kraja iduće decenije kada bi na nebu mogli da budu samo dronovi, dok bi okeane kontrolisali sateliti sa pulsnim energetskim oružjem (koje danas gledamo samo u naučnofantastičnim filmovima).\nZbog toga je, prema Polu Kenediju, ključno pitanje da li će Amerika sebi moći da priušti da ostane u ovoj trci i kako će reagovati ako Kina podigne ulog i odluči da za svoju tvrdu silu troši pet ili više odsto svog BDP-a. Pogotovo što današnji odnosi ekonomske moći nisu oni nekadašnji – tokom celog 20. veka njena ekonomija je bila između dva i četiri puta veća od ekonomije bilo koje druge sile.\nToga više nema, a sa druge strane, sa stanovništvom od 1,4 milijarde (prema američkom od 330 miliona) Kini treba da prihode svojih građana podigne samo do polovine američkih da bi njena ekonomija bila dvostruko veća od ekonomije SAD, što bi joj omogućilo da dramatično jača i svoju vojnu moć. “To ne može da spreči nijedan američki predsednik, bio on demokrata ili republikanac”, zaključuje Kenedi.


FHMZ /Trodnevna prognoza: Kiša i oblačno vrijeme uz proljetne temperature / Radio Sarajevo\n17. 04. 2018. u 08:06:00 Radiosarajevo.ba\nDanas se u većim dijelovima Bosne i Hercegovine, prije svega u Krajini i sjevernim područjima Bosne, očekuje slabija kiša, dok su u drugoj polovini dana prognozirani jaka kiša i pljuskovi.\nPrema informacijama iz Federalnog hidrometeorološkog zavoda, jači pljuskovi se očekuju u Bosni. Vjetar slab do umjerene jačine, sjevernog smjera, a najniža temperatura zraka iznosit će između 8 i 13 stepeni Celzijusa.\nNajviša dnevna temperatura zraka većinom između 16 i 22°C, na jugu zemlje do 24°C.\nTagovi: vremenska prognoza kiša sunce proljeće FHMZ BiH\nPogledajte animaciju / Stižu ljetne temperature, SWE izdao upozorenje za Balkan\nFHMZ / Prognoza vremena: Danas oblačno s lokalnim pljuskovima\nPrognoza / FHMZ: Danas sunčano i temperature do 25 C, a u nedjelju oblačno vrijeme


U 101. godini napustila nas je profesorka Smilja Avramov - Jutarnji GLASnik\nGenocid je jedna od centralnih tema njenog naučnog opusa\nProfesorka je, kako je saopšteno iz Udruženja krematista „Oganj“, bila njihov dugogodišnji član, a u februaru je povodom njenog 100-og rođendana upriličena svečana Akademija na Pravnom fakultetu Univerziteta u Beogradu.\nSmilja Avramov je rođena 15. februara 1918. godine u Pakracu, gimnaziju je završila u Sušaku 1936. a obrazovanje u Beču prekinuo je Drugi svetski rat tokom koga je ubijeno jedanaest članova njene porodice u logoru Jasenovac.\nOvaj genocid, koji joj je desetkovao porodicu, ostaviće neizbrisiv trag i uticati na to da zločin genocida postane jedna od centralnih tema njenog naučnog opusa, a ona jedan od vodećih svetskih stručnjaka za problematiku genocida.\nIz braka sa Dušanom Avramovim, visokim državnim funkcionerom bivše SFRJ, bankarom i diplomatom, profesorka Avramov ima dve ćerke, Draganu i Radmilu, kao i unuke i praunuke, prenosi Blic.\nNa njen rođendan pre nekoliko godina, tadašnji predsednik Srbije Tomislav Nikolić dodelio joj je najviše odlikovanje – Sretenjski orden prvog stepena.\nOna je Srbiji uzvratila ljubavlju: „Svako veče kad se molim za zdravlje moje dece ne propustim da se pomolim za Srbiju. Pomozi Bože Srbiju, zaslužila je. Časna je to zemlja.“\nTagged SMILJA AVRAMOV, UMRLA


Ministar Lončar: Bolnica u Novom Pazaru ima najviše opreme od svih bolnica, stiže još 14 lekara i tehničara | Novosti.RS\nMinistar Lončar: Bolnica u Novom Pazaru ima najviše opreme od svih bolnica, stiže još 14 lekara i tehničara\n01. 07. 2020. u 08:40\nMinistar zdravlja Zlatibor Lonačar kaže da će cela Opšta bolnica u Novom Pazaru od danas postati kovid bolnica, da ima dovoljno opreme za narednih par nedelja\n"Odgovorno tvrdim da bolnica u Novom Pazaru ima najviše opreme od svih bolnica u Srbiji, to je jedina istina", rekao je Lončar.\n"Premijerka i ja smo se juče uverili da opreme u Novom Pazaru ima doboljno ne samo za narednih par dana, već narednih nedelja. Infomracije koje se pojavljuju na društvenim mrežama nisu validne informacije koje treba prihvatiti zdravo za gotovo i pustiti to kao vest", rekao je Lončar.\nOd danas će cela bolnica u Novom Pazaru biti kovid bolnica, a ostali pacijenti će biti raspoređeni na druga mesta.\n"Svi kapaciteti bolnice u Novom Pazaru biće za kovid pacijente", rekao je Lončar i dodao da se od juče primaju i novi lekari i sestre.\n"Molim sve da ne šire paniku i dezinformacije, da nešto što se pojavljuje na društvenim mrežama nije validno i mora zvanično da se proveri. Odgovorno tvrdim da bolnica u Novom Pazaru ima najviše opreme od svih bolnica u Srbiji", rekao je Lončar.


Курти ипак добио мандат за састав владе - Нови Стандард\nKurti ipak dobio mandat za sastav vlade\nKurti još nema većinu za sastav nove vlade, a Tači mu je poverio mandat, kao lideru pokreta koji je dobio najveću podršku na izborima\nPredsednik Pokreta Samoopredeljenje, Aljbin Kurti, mandatar je za sastav nove prištinske vlade, saopštio je kosovski predsednik Hašim Tači. Iako najavljen današnji susret Tačija i Kurtija se nije dogodio, a objavu da je dekretarom mandat dodeljen lideru Samoopredeljenja, kosovski predsednik je objavio na svom fejsbuk profilu.\nKurti još nema većinu za sastav nove vlade, a Tači mu je poverio mandat, kao lideru pokreta koji je dobio najveću podršku na oktobarskim vanrednim parlamentarnim izborima. Tači je saopštio da je prihvatio Predlog Samoopredeljenja da Kurti bude mandatar za sastav nove prištinske vlade i o tome je, kaže, zvanično obavestio i parlament.\n“Ovo je vrlo važan korak za stvaranje novih institucija i ustavni rok za formiranje Vlade Republike Kosovo počinje danas “, napisao je Tači na svom fejsbuk profilu.\nU skladu s tim Kurti ima 15 dana rok da sa drugoplasiranim Demokratskim savezom Kosova, Ise Mustafe, dogovori postizbornu koaliciju i zajedničko formiranje vlasti, četiri meseca od vanrednih parlamentarnih izbora.\nUkoliko Kurti ne obezbedi većinu za formiranje vlade, Tači će mandat poveriti nekoj drugoj stranci, a ako i taj pokušaj propadne, na kosovskoj teritoriji će biti raspisani novi vanredni parlamentarni izbori.\nNaslovna fotografija: Visar Kryeziu/The Associated Press\nIzvor Tanjug/B92, 20. januar 2020.\nPreporučujemoAljbin Kurtivlada KosovaKosovo i MetohijaHašim Tači


Izvor: B92, 15.Jun.2021, 16:10\nNajmanji SUV korejske kompanije počeo je da se proizvodi u Turskoj.\nNazvan po primorskom gradu smeštenom u francuskoj Baskiji i popularnoj destinaciji za odmor - Bayon, ovaj automobil ulazi u rastući evropski segment SUV vozila.\nBudućim vlasnicima na raspolaganju će biti 411 litara korisnog prostora u prtljažniku, odnosno 1.205 litara sa oborenim naslonima zadnjih sedišta.\nIako je reč o vozilu sa povećanim odstojanjem od tla i zaštitnim elementima >> Pročitaj celu vest na sajtu B92 << na donjim delovima karoserije, Bayon nije namenjen težim terenskim iskušenjima tako da neće biti dostupan u verziji sa pogonom na sva 4 točka.\nZanimljivo je da će sve verzije ovog automobila biti opremljene 10,25-inčnom digitalnom instrument tablom, dok će centralni displej multimedijalnog sistema u jeftinijim opcijama imati dijagonalu od 8 inča, a u skupljim 10,25 inča i uključivaće navigaciju.\nBazični motor je atmosferski 1.2 benzinac sa 84 KS, uparen sa manuelnim menjačem sa 5 stepeni prenosa.\nKupci će moći da biraju i između dve opcije trocilindarskog 1.0-litarskog turbo-benzinca. Slabiji agregat proizvodi 100 KS i 172 Nm, a snažniji 120 KS i takođe 172 Nm. Jači motor će takođe biti potpomognut 48-voltnim "blagim" hibridnim sistemom.\nKod turbo-benzinaca snaga će se standardno prenositi na točkove putem 6-brzinskog manuelnog menjača, dok će uz doplatu na raspolaganju biti i automatizovani 7-stepeni DCT sa duplim kvačilom.\nIako će se Hyundai Bayon na tržištu donekle "preklapati" sa modelom Kona, korejski proizvođač navodi da je novi model namenjen onima koji nemaju potrebe za pogonom na sva 4 točka ili električnom verzijom (koju Kona ima).\nNovi SUV u prodajne salone stiže tokom leta, do kada će biti poznata i njegova cena.\nFabrika u kojoj se Bayon proizvodi - Hyundai Assan Otomotiv Sanayi (HAOS), smeštena je u Izmiru i jedna je od najstarijih Hyundai fabrika van Koreje, a radi od 1997. godine.\nSa skoro 2.500 zaposlenih ima godišnji kapacitet od 230.000 vozila. Pogon ima četiri glavne proizvodne linije, a u 2019. Hyundai je proslavio dvomilionito vozilo napravljeno u ovoj fabrici.\nPored modela Bayon, tu se još izrađuju i20 i i20 N, kao i i10 i i10 N.


Čuvari pečata vremena\nNa dan 6. juna 1896. godine – nepunih šest meseci posle svetske premijere u Parizu – kinematograf, epohalni pronalazak Francuza braće Limijer, prikazan je i u Beogradu, u jednoj dvorani kafane „Zlatan Krst“ na Terazijama. Bila je to prva projekcija pokretnih fotografija ne samo u Srbiji, već i na tlu jugoslovenskih zemalja i na Balkanu.\nAutor: Kosanović Dejan dr\nRadoš Novaković: Skica za portret\nRadoš Novaković je svakako bio jedan od najznačajnijih pionira savremenog perioda jugoslovenske i srpske kinematografije. Svestrani stvaralac i inicijator mnogih umetničkih poduhvata, ne samo u oblasti filma, zaslužio je studiozno napisanu biografiju koja bi za buduće generacije potpunije osvetlila njegovu stvaralačku ličnost, a posebno njegov doprinos razvoju filma i filmske kulture kod nas. Ta knjiga još uvek čeka svog autora.\nTrag u vremenu: 60 godina UFUS-a\nU okviru proslave šezdesetogodišnjice rada Udruženja filmskih umetnika Srbije i dodele 81 povelje zaslužnim članovima Udruženja ustanovama za doprinos srpskoj kinematografiji, koja je održana na dan osnivanja Udruženja, 4. juna 2010. godine u Beogradu, izašla je u publikacija o radu iz koje prenosimo kratak istorijski osvrt na vreme i okolnosti u kome je Udruženje osnovano.\nVorki iz prve ruke\nSećanje na prva predavanja Slavka Vorkapića u Beogradu\nFilmska snimanja na Kosovu do 1945. godine\nDo prvog balkanskog rata (1912) Kosovo je bilo zabačeni deo Otomanske imperije – Kosovski vilajet – van tokova kinematografskih delatnosti koje su se tek razvijale na tlu balkanskih zemalja.\nAdrija-nacional film AD\nNajambiciozniji poduhvat pionira srpskog filma između Prvog i Drugog svetskog rata.


"Nećemo dozvoliti bilo kakvo kockanje sa nacionalnim interesima Crne Gore", poručio je Abazović na Tviteru.\n54102 pregleda\t2568 reakcija\t240 komentar(a)\nCrno na bijelo insistira da im u raspodjeli resora u vlasti pripadne sektor bezbjednosti.\nMandatar za sastav nove Vlade Crne Gore, Zdravko Krivokapić je do sinoć oročio partije da dostave kadrovske predloge, pa je Koaliciji za budućnost ponudio devet ministarstava i potpredsjedničko mjesto sa nadležnošću za jedno od tih ministarstava. A to su MUP, ekonomija, planiranje prostora (iz MORT-a izdvojen turizam), saobraćaj, prosvjeta, zdravstvo, nauka, sport i javna uprava.\nGrađanskom pokretu URA mandatar je ponudio potpredsjedničko mjesto za borbu protiv korupcije i koordinaciju bezbjednosnog sektora, resor odbrane, poljoprivrede i ljudskih i manjinskih prava.\nKrivokapić je kazao ranije danas da je naročito ohrabren činjenicom da je načelno prihvaćeno da resore treba da vode, prije svega, stručnjaci.\nDritan AbazovićVlada Crne GoreZdravko KrivokapićPlatforma Crno na bijelo


Početak/Hronika/Za vikend iz saobraćaja isključeno šest pijanih vozača\nNiške Vesti18. oktobra 2021.\nPolicija je alkotestirala tridesetčetvorogodišnjeg vozača „fijata“ i utvrdila da vozi sa 2,54 promila alkohola u organizmu, kao i četrdesetpetogodišnjeg vozača „opela“ koji je upravljao vozilom sa 2,16 promila.\nPolicija je, tokom vikenda, zadržala i vozače starosti 40 i 55 godina koji se sumnjiče da su, upravljajući vozilima sa 1,92 i 1,39 promila alkohola u organizmu, sleteli sa puta i udarili u ogradu, navode iz policije.\nU Doljevcu je zatečen dvadesetdvogodišnji vozač koji je vozio „ford“ sa 1,90 promila alkohola u organizmu i bez položenog vozačkog ispita.\nTakođe policija je u Merošini, u redovnoj kontroli saobraćaja, pokušala da zaustavi dvadesetšestogodišnjeg vozača „audija“, koji se oglušio o naređenje da stane, a kada ga je patrola sustigla, utvrđeno je da je vozilom upravljao sa 1,87 promila alkohola u organizmu i bez upaljenog svetla.\nNjemu je određeno zadržavanje, nakon čega mu je Prekršajni sud u Nišu izrekao novčanu kaznu u iznosu od 220.000 dinara, zaštitnu meru zabrane upravljanja vozilom B kategorije u trajanju od jedne godine i 25 kaznenih poena.\nČetiri osnovne škole u Nišu dobile poligon za edukaciju najmlađih u saobraćaju


VojvodinaCafe - Svarovski u Subotici\nSvarovski dolazi u Suboticu\nVest objavljena: 23.03.2012 23:19\nPredstavnici Vlade Srbije, grada Subotice, i austrijske kompanije Svarovski potpisali su ugovor kojim su ozvaničili dolazak ove kompanije u Srbiju. Predsednik Srbije Boris Tadić izrazio je zadovoljstvo što će austrijska kompanija Svarovski podići novu fabriku u Subotici ulažući 21 milion evra i zapošljavajući 550 ljudi.\n"Stotine investicija kao što je Svarovski obezbeđuju perspektivu za hiljade ljudi u Srbiji, ali i ljudi u Srbiji moraju da preuzmu inicijativu za pokretanje biznisa", rekao je Tadić na potpisivanju dva ugovora koji omogućavaju početak poslovanja ugledne austrijske kompanije za proizvodnju nakita.\nTadić je naglasio da je kompanija Svarovski počela kao porodični biznis da bi danas postala svetski lider u proizvodnji nakita i da to treba da bude "neka vrsta uputstva i ohrabrenja" srpskim preduzetnicima da je moguće od malog preduzeća stvoriti kompaniju svetskog ugleda, ako se u poslovanje krene hrabro i inventivno.\nPredsednik Srbije je posebno istakao značaj činjenice da će kompanija zaposliti 550 ljudi i dodao da se nada da će Svarovski proširiti svoje operacije u Subotici ili u nekom drugom gradu u Srbiji.\n"Srbija je još jednom pokazala svoju konkurentnost za privlačenje investicija i otvaranje radnih mesta. To je plod iscrpnog rada ove vlade i insitutucija. Nikada nismo prestali da pregovaramo sa investitorima i sada na kraju mandata otkrivaju se mnoga rešenja koja treba da unaprede život ljudi", rekao je Tadić.


TRENDOVI I ISKUSTVA DIGITALIZACIJE U GRAĐEVINARSTVU – CDT Baza znanja\nTRENDOVI I ISKUSTVA DIGITALIZACIJE U GRAĐEVINARSTVU\nDigitalizacija u građevinarstvu Srbije će morati da se ubrza, iako zbog svoje kompleksnosti i usaglašavanja sa propisima i regulativama nije u prvim redovima industrija koje prihvataju promene koje nose digitalne tehnologije.\nU aprilu 2021.g objavljeni su rezultati istraživanja o stepenu digitalizacije sektora građevinarstva i nekretnina u Srbiji austrijske kompanije PlanRadar (https://www.planradar.com/sr/), gde je uočeno da su građevinske kompanije spremne i sposobne za promene, i da su mnogi videli prednosti korišćenja digitalnih rešenja. A ono što ih sprečava da se digitalizuju jeste da ne osećaju da je taj potez od vitalnog značaja, odnosno njih 65% je zadovoljno postojećim metodama rada, njih 29% sprečava nedostatak finansija i vremena, dok je 7 % njih navelo ostale razloge (detaljan izvještaj dostupan je na sajtu kompanije PlanRadar, putem linka https://www.planradar.com/sr/digitalizacija-u-gradjevinarstvu-i-industriji-nekretnina-u-srbiji/)\nZamislite šefa gradilišta, ponedeljkom u 7.30h na lokaciji i sastanku sa svojim zaposlenima koji traže odgovore na različita pitanja. „Mogu vam dati informaciju danas popodne, prvo ću morati da ih potražim u kancelariji.“ Ovakav odgovor govori da bi trebalo da optimizujete i digitalizujete svoje procese. Rešenje danas mogu biti mobilne aplikacije i upotreba tableta sa pristupom Internetu u oblaku (Cloudu) u kojem se nalazi važan .pdf. dokument. Takođe i mesto gde zaposleni mogu da evidentiraju komentare direktno na dokumentu, sa opcijom glasovne kao alternativa pisanom protokolu a da se ne angažuje dodatno neko da sve to digitalizuje već da je sistem automatizovan i sinhronizovan sa ostalom dokumentacijom.\nTemeljno preispitivanje građevinskih firmi u Srbiji je uveliko potrebno i do sada je važilo samo za velika preduzeća, ono što je funkcionisalo do danas postaće problem u narednih nekoliko godina. Jer digitalizacija građevinskih preduzeća nije samo optimizacija internih procesa, već i pitanje konkurentnosti i otpornosti na promene koje dolaze.\nSvedoci smo da se naša inženjerska pamet može izvoziti i u ovom sektoru, baš kao i naša pamet u IT branši, te je potrebno da one međusobno više sarađuju na projektima.\nJedan od razlog da građevinarstvo postane sve digitalnije – da pored konkuretnosti time postaje sve transparentnije, efikasnije i na kraju bezbednije.2\nNa budućnost građevinske industrije će značajno uticati razvoj softverskog sektora kao što su ERP i CRM sistemi, BIM metoda 3d inteligentnog projektovanja, softveri za upravljanje projektima i kolaboraciju koji će preuzeti vodeću ulogu već sada.\nBIM metoda 3d inteligentnog projektovanja\nPrilikom planiranja, varijante projekta se mogu brzo i lako vizuelizovati kroz 3D objekte u BIM sistemu -„Building Information Modeling“. Modelovanje informacija o građevinama je metod koji izrađuje 3D digitalni model zgrade koji služi projektantima različitih struka u procesu rada, jer koristi zajedničke podatke oslanjajući se na razmenu informacija koji se nalaze u jedinstvenoj bazi podataka i njime upravlja u sistemu oblaka (Cloud computing). Ova metoda se naročito isplati kada se radi o velikim projektima i kada kalkulacija povratka ulaganja ne obuhvata samo troškove izgradnje, nego i troškove upotrebe i održavanja zgrade. Ovaj alat služi arhitektima i građevinskim inženjerima kao i projektantima elektro i mašinskih instalacija promišljanje same arhitekture i bolje projektovanje koje rezultira kvalitetnijom arhitekturom vremenom za samo projektovanje.\nBIM prati ceo životni ciklus građevinskog projekta i stalno se napaja novim informacijama kako bi mogao da obezbedi što precizniji virtuelni model zgrade. Sklapanje može ići toliko daleko da se u slučaju stambenog kompleksa obračun sporednih troškova za zakupce ili stanodavce obavlja čak i preko BIM sistema.\nGreške u planiranju se u velikoj meri izbegavaju, jer se npr. sve instalacije automatski premeštaju kada se, na primer, premešta prozor. Kada se odlučite za projekat, planiranje količina građevinskog materijala i komponenti se vrši automatski, kao i slanje ponuda za pojedinačne zanatske radove. Ako se promene izvrše tokom faze izgradnje, podizvođači radova dobijaju relevantne informacije u realnom vremenu i mogu brzo da reaguju.\nIskustva naših projektanskih arhitektonskih i inženjerski firmi kažu da je potreba za mladim inženjerskim kadrovima velika. Osnovna znanja koja se mogu steći u firmama kao što je Crater VFX Training Center (https://school.craterstudio.com/ ) koje drže kurseve programskog paketa Revit, zasnovanog na Building Information Modeling (BIM) metodi, ili drugi BIM softveri poput Allplana, Archicad softvera su odlična polazna osnova, ali je neophodna podrška i praktična pomoć mentorstva u firmama kako bi ih primenili u praktičnim situacijama projektovanja. Mentorskim pristupom prenose se specifičnosti upotrebe softvera i znanje mlađim inženjerima. Kako bi ovaj pristup bio efikasniji zajedno sa konsultantima za digitalnu transformaciju često se razmatra pravac za razvoj interne BAZE ZNANJA koja bi sadržala odgovore na najčešča pitanja generisana pretragom, ali i kraće jednostavne video zapise o primeni i načinu rada pojedinih delova specifičnog softvera koja bi bila generisana od strane iskusnih inženjera, a dostupna mlađim saradnicima.\nKolika je važnost BIM metode projektovanja govori i osnovano Udruženje BIM Srbija (https://bim-serbia.com/ ) koje okupljanja stručnjake u oblasti informacionih i tehničkih nauka i tehnologija, strukom ili interesovanjem vezanih za BIM/VDC tehnologiju u jedinstvenu zajednicu.\nERP i CRM sistemi u svojstvu uštede vremena u poslovnim procesima\nGrađevinska industrija sve više otkriva potrebe za digitalnim alatima koja su odavno standard u drugim industrijama. Na primer u upravljanju robom i klijentima. ERP sistemi (Enterprise Resource Planning) upravljaju i kontrolišu sve poslovne procese u svim odeljenjima, a CRM sistem (Customer Relationship Management) pokazuje svoje prednosti u interakciji sa klijentima integrisani promovišu brži, bolji i ekonomičniji rad. Integracija je ključna i u procesu odabira softvera i podrške implementacije odlučite se za provajdera koji nudi najbolje karakteristike za oba poslovna područja.\nPametni alati za upravljanje projektima i kolaboraciju\nZbog kompleksnosti rada na projektima potrebe za upravljanjem projekta kroz softver je sve veća – a ponuda softverskih rešenja raznolika. Softver povezuje sve aktere na projektima za planiranje, alati uključuju kalendar, liste obaveza, upravljanje zadacima i ključnim momentima u projektu. Funkcije kao što su komentari, razmena poruka i ekrana podržavaju kolaboraciju i razmenu kao i zajedničko uređivanja datoteka. Neki softverski proizvodi su specijalizovani za planiranje, drugi za saradnju. Hibridna rešenja, s druge strane, kombinuju obe kategorije i omogućavaju jednostavnije korišćenje. Uverite se da je alat jednostavan za korišćenje, da ima dovoljan opseg funkcija i da je fleksibilan onoliko koliko vaši timovi žele da rade. Uverite se da provajder nudi dobru podršku kao i standard zaštite podataka, jer se razlikuje od provajdera do provajdera.\nSama gradilišta i dalje mnogo zaostaju u digitalizaciji, ali se pronalaze softverska rešenje koja će olakšati upravljanje gradilištima, od nacrta planiranja do stvarne inspekcije gde je prednost lako upravljanje dok ste u pokretu – pomoću tableta ili pametnog telefona. Tako da svoju malu kancelariju uvek možete poneti sa sobom na gradilište.\nFirma SET d.o.o. je primer građevinske kompanije koja je razvijajući informacioni sistem za svoje potrebe dugogodišnjim iskustvom i praćenju svetskih trendova u građevinarstvu i IT sektoru kreirala IS SIMA cloud base platformu koju nudi građevinskim firmama, kao i svim ostalim preduzećima kroz IT kompaniju sett ++ (https://www.setpp.rs/ )\nNadolazeći trendovi i zakonske obaveze\nU nadolazeće trendovi spada i sve veća primena veštačke inteligencije (AI- artificial intelligence), robota i virtuelne stvarnosti (VR- virtual reality) koja se u drugim sektorima već primenjuju, a potencijala ima gde se vizuelno spajaju slike i stvarnost. Digitalni sistemi merenja, dimenzionisanja i merenja se takođe koriste na gradilištima dopunjeni 3D laserskim skenerima i dronovima koji svoje rezultate skeniranja i merenja isporučuju direktno softveru za planiranje. Prototipi objekata u razmerama 1:1 sa 3D štampanjem celih zgrada, samohodnim građevinskim mašinama i prvom upotrebom građevinskih robota koji rade malterisanje i popločavanje, daju ideju kuda ide tansformacija građevinske operative.\nDok se digitalizacija u drugim industrijama može sprovesti od slučaja do slučaja i strateški planirati, upotreba digitalnih procesa je ponekad čak obavezna zakonom u građevinarstvu zapadnih zemalja, što Srbiju čeka u neposrednoj budućnosti. Digitalizacija, dakle, nije samo trend, već konkretan razvoj celokupne građevinske industrije, koji utiče na sva mala preduzeća i zanatske poslove koji su uključeni.\nE-trgovina društvenih igara: Microsoft Cloud ERP rešenje kao „kec“ u rukavu\n“EMPLOYER BRANDING” KAO ALAT ZA UPRAVLJANJE LJUDSKIM RESURSIMA U PRIVLAČENJU TALENATA – STUDIJA SLUČAJA Y GENERACIJE U SRBIJI


Približavanje Kosova EU zavisi od tempa sprovođenja reformi - Izazov\nPribližavanje Kosova EU zavisi od tempa sprovođenja reformi\nNovi magazin 27. novembra 2017. 18:05\nKancelarija Specijalnog predstavnika EU, Euleks i šefova misija zemalja EU na Kosovu su saopštili da Kosovo ima evropsku perspektivu, ali da će brzina približavanja Uniji zavisiti od brzine sprovođenja reformi.\n„Ali tempo približavanja Kosova jasno zavisi od tempa u kojem sprovodi reforme u svim relevantnim oblastima, posebno u oblasti vladavine prava i osnovnih prava. Funkcionalna, delotvorna višepartijska parlamentarna demokratija je neophodna na Kosovu kako bi kosovskim zakonodavcima omogućila da naprave te neophodne reforme“, navodi se u zajedničkoj izjavi.\nIstiče se da je važno da se poštuju demokratski procesi, da se parlament redovno i često sastaje, da funkcioniše pravilno i efikasno, i da se održava vladavina prava.\n„Očekujemo od svih izabranih predstavnika da se ponašaju odgovorno i sprovode prioritete koji odražavaju volju ljudi, bez nepotrebnog daljeg odlaganja“, kaže se u izjavi.\nKancelarije EU na Kosovu i predstavnici misija EU na Kosovu ističu da prate sva pitanja i razvoj što se tiće drugog kruga glasanja za gradonačelnike i da očekuju da svi politički akteri odgovorno postupaju, radi kosovskog naroda.\nKako privući strane studente da studiraju u Srbiji\nDačić: Ne tražimo pobedu nad Kosovom\nBajer (CDU): Ideja o korekciji granica ili razmena teritorija neprihvatljiva\nDačić: Dokle će Albancima da se toleriše neispunjavanje obaveza\nUrušile se pokretne stepenice u Rimu, 20 povređenih\nAntifašistička koalicija organizovala akciju Dan pobede\nSavez za Srbiju organizovao prvu akciju u Novom Sadu\nZahtev čelnicima Budve da uklone bilborde\nSrbija najveći proizvođač dunja u Evropi\nVesić: Izgradnja garaže na Studentskom trgu u martu\nOpštini Gračanica vraćeno 148 hektara društvenog zemljišta\nMihajlović: Vučić nije uvredio žene u Kraljevu\nSaudijski kralj primio Kašogijevu porodicu\nBajer (CDU): Ideja o korekciji granica ili razmena teritorija…\nKaravan migranata ide ka SAD uprkos Trampovim pretnjama\nIvanov čestitao praznik uz kritike parlamentu\nCDU: Novembar mesec odluke u dijalogu Beograda i Prištine\nNUNS i NDNV osuđuju sudske pritiske na nezavisne novinare i medije


Iznenađujuće činjenice o glumcima starog Holivuda\nŽivot holivudskih filmskih zvezda većini ljudi deluje glamurozno. Međutim, on često biva toliko čudan i bizaran, da više izgleda kao…\nMet Dejmon nove tetovaže posvetio ćerkama\nVeliki broj poznatih ličnosti voli svoju kožu da ukrasi tetovažama koje su uglavnom posvećene nekome. Izuzetak nije ni Met Dejmon…\nEvo kako je Rajan Rejnolds čestitao rođendan supruzi…\nAko pratite svet poznatih, sigurno vam je poznato da Rajan Rejnolds ponekad voli da zadirkuje svoju suprugu Blejk Lajvli. Naravno,…\nKomšijski broj: Najnoviji Tviter trend koji izaziva oprečne…\nSlanje sms poruka „komšijskom broju“ najnoviji je bizarni trend koji se širi na internetu.\nAko sanjate o tome da živite kao princ ili princeza, takav život je moguć samo u Dizni svetu. U stvarnom…\nNetipično vereničko prstenje poznatih dama koje nas je…\nKada govorimo o vereničkom prstenju, prvi izbor poznatih ličnosti su oni klasičnog dizajna sa platinastim okvirom i dijamantom. Neki muškarci,…\nOvi omiljeni crtani junaci zasnovani su na poznatim…\nSvi imaju svog omiljenog lika iz crtanih filmova koga su u nekom trenutku u detinjstvu sigurno doživljavali kao stvarnu osobu.…\nLeto je vreme promena, ekperimentisanja i pre svega uživanja. Često se za žene kaže da kada nešto veliko žele da…


Arsen - Blic Online\nSud: Dosije "Arsenik i stare čipke" ostaje zapečaćen\nSva medicinska dokumentacija žene serijskog ubice, koja je inspirisala pozorišni komad i film "Arsenik i stare čipke", ostaće zapečaćena do daljnjeg, odluka je Vrhovnog suda Konektikata.\nVANREDNO U MAČVI Zbog nitrata i arsena u bunarima, piju vodu iz cisterni\nMeštani sela Crna Bara i Sovljak snabdevaju se vodom za piće iz cisterni jer se u vodi u njihovim domaćinstvima nalazi veća koncentracija nitrata od dozvoljene, te se zbog toga ne može koristiti za piće i pripremanje hrane.\nPROBLEMI NA SAVI U Crnoj Bari vanredna situacija, u arteskim bunarima arsen\nU selu Crna Bara kod Bogatića proglašena je vanredna situacija zbog neispravne vode za piće iz arteskih bunara, a opštinski Štab za vanredne situacije preduzima aktivnosti da se izvrše merenja i ispitivanja za privremene bušotine, kako bi se obezbedilo snabdevanje meštana zdravom pijaćom vodom.\nSomborska sela: Zbog arsena voda nije za pića\nU tri sela somborske opštine Kolutu, Bačkom Bregu i Bačkom Monoštoru, zbog povećanog sadržaja arsenane preporučuje se upotreba vode za piće, objavio je Zavod za javno zdravlje u Somboru, Centar za higijenu i humanu ekologiju.\nDrina puna gvožđa, arsena i olova\nNajnovije analize pokazale su da voda iz reke Drine, koja je nekada bila po kvalitetu bliska vodi za piće, po količini gvožđa i arsena sada pripada trećoj, a po količini rastvorenog olova četvrtoj klasi.\nZabranjena upotreba vode na Rudniku\nGornji Milanovac - Zbog povećane koncentracije arsena, u varošici Rudnik zabranjena je upotreba vode za piće i pripremanje hrane. Ovu odluku potpisao je predsednik opštine Gornji Milanovac Milisav Mirković.\nPolivali Gradsku kuću vodom u znak protesta u Zrenjaninu\nZrenjaninci koji su se danas u centru grada okupili na protestu za zdravu pijaću vodu, koje u tom gradu nema deset godina, prosipali su vodu iz gradskog vodovoda na zgradu Gradske kuće kako bi "doprli do nadležnih u gradu".\nVodovod u Zajači neupotrebljiv\nMeštani Zajače dobili su danas dopis Zavoda za javno zdravlje u Šapcu u kojem su obavešteni da posle čišćenja kaptaže i sabirnog rezervoara, ponovo nađeno odstupanje vrednosti antimona, što lokalni vodovod u ovoj mesnoj zajednici čini neupotrebljivim.\nU zrenjaninskoj vodi arsena 10 puta više od dozvoljenog\nZrenjanin - Prosečna količina arsena u pijaćoj vodi koju proizvodi gradski vodovod u Zrenjaninu 10 puta je veća od najveće dozvoljene koncentracije, pokazala je danas predstavljena analiza zrenjaninskog Zavoda za javno zdravlje.\nZrenjaninci opet protestovali: 10 godina im zabranjena pijaća voda\nMeštani Rudnika ignorišu upozorenja, koriste neispravnu vodu\nMeštani varošice Rudnik i posle tri dana pošto je izdata naredba da se voda iz lokalnog vodovoda ne koristi za pripremanje hrane i pića, ne obaziru se na ova uzpozorenja.\n“Život kakav ne poznajemo” ipak ne živi od arsena?\nDva tima naučnika izvestila su danas da je neobična bakterija nazvana GFAJ-1, za koju je pre dve godine objavljeno da koristi arsen umesto fosfora u svojoj ćelijskoj “mašineriji”, ipak koristi fosfor, kao i svaki drugi organizam na Zemlji.\nZabranjeno korišćenje vode u varošici Rudnik kod Gornjeg Milanovca\nU varošici Rudnik kod Gornjeg Milanovca u vodi je povećana koncentracija arsena zbog čega je od danas zabranjena upotreba te vode za piće i spremanje hrane.\nKanadska naučnica razotkrila veliku obmanu NASA\nKrajem 2010. godine, NASA je izazvala naučnu senzaciju saopštivši da su naučnici pronašli dokaze da bakterije u jezeru Mono, u Kalifornij,i u svom metabolizmu koriste arsen, za koji se zna da je otrovan za nama poznati živi svet. Nova studija jedne kanadske naučnice, međutim, oštro pobija te tvrdnje.\nArsen u čorbi i supi\nU voću i povrću olovo i arsen\nPrisustvo teških metala, ali i drugih opasnih materija u voću i povrću nijedna inspekcija ne kontroliše, iako velike količine na naše pijace stižu iz industrijskih zona i sa njiva koje su pored frekventnih saobraćajnica. Ispitivanja Instituta za zemljište pokazala su da na pojedinim lokacijama oko Lazarevca, Obrenovca, Velike Morave, Kostolca u zemljištu ima više arsena, olova, nikla, hroma od maksimalno dozvoljenih količina, a zna se da su ovi elementi izuzetno toksični i kancerogeni.\nUspešan evropski eksperiment veka i prvi veštački život\nJunaci godine za nama svakako su naučnici koji su nam podarili fascinantna otkrića, od snimka dalekog svemira, preko novog oblika života na Zemlji, sintetičke bakterije, do ekperimenta veka - simulacije velikog praska i uspešnog lova na antimateriju u Evropskom centru za nuklearna istraživanja (CERN) kod Ženeve.\nNASA nije dokazala da ima života van zemlje\nRevolucionarno otkriće američke Nacionalne svemirske agencije (NASA) o postojanju bakterije koja umesto kiseonika koristi arsen kako bi preživela na dnu kalifornijskog jezara, daje nadu, smatra naš astro fizičar Aleksandar Otašević, da život može postojati na mnogo negostoljubivijim mestima u Univerzumu no što je to Zemlja. “Ali, to nije dokaz o postojanju života van Zemlje”, striktan je on.\nSrpski naučnik: NASA nije otkrila vanzemaljce\nPovodom otkrića nove bakterije, koje je NASA predstavila kao dosad neviđeni oblik života, Srđan Đukić, astrobiolog kaže za “Blic” da nisu nisu otkriveni vanzemaljci na Zemlji.


Održana 9. “PASULJIJADA“ 2014. – Kulturni centar-Veliko Gradište\nOdržana 9. “PASULJIJADA“ 2014.\nPasuljijada „Gradištanac 2014“ održana je, po deveti put, 9. avgusta u Velikom Gradištu na kojoj jе učеšćе uzеlo 73 ekipe najrazličitijih naziva i dobrog raspoloženja. Ovo svojevrsno kulinarsko nadmetanjе već godinama unazad karakteriše pesma, smeh, muzika i najukusniji pasulj Gradištanac.\nTačno u 15 sati, Slađan Marković, zamenik predsednika opštine Veliko Gradište, dao je znak za početak kuvanja pasulja, a tri sata kasnije stručni žiri u sastavu Atanasije Panić, legenda srpskog ugostiteljstva, Jovica Deljanin, zastavnik garnizona Požarevac, Dragan Vukolić, profesor kulinarstva, Zoran Nikolić, vojno lice u pеnziji i Sreten Vukićević, ocenjivali su ukusne specijalitete.\nNajbolji kuvari na ovogodišnjoj Pasuljijadi su predstavnici ekipe ,,Srednjevo”, iz Srеdnjеva, drugoplasirana je ekipa ,,Kolubarac”, iz Lazarеvca, a treće mesto ponela je ekipa ,,Crni bućkuriš u zagorelom kotliću” iz Pеtrovca na Mlavi.\nPored glavnih, dodeljene su i specijalne nagrade – za najoriginalniji naziv diploma i prigodan poklon uručena je predstavniku ekipe ,,Dobar pasulj daleko se čuje”, ekipa ,,SUR Mirko” najviše se potrudila da uredi svoj štand, a najveseliji su bili članovi еkipе,,Kumovi”.\nOsim takmičarskog pasulja, posetioci su imali priliku da degustiraju i čuveni ,,vojnički pasulj” koji su tradicionalno pripremali kuvari garnizona Požarevac, a u njegovom ukusu uživalo preko 500 posetilaca.\nNakon takmičarskog dela usledio je glavni deo programa koji je upotpunio atmosferu, a činio ga je nastup Ansambla narodnih igara i pesama ,,Vlastimir Pavlović Carevac,, sa gostima kulturno-umetničkim društvom ,,Brzava,, iz Rešice(Rumunija) .\n← 9. pasuljijada “Gradištanac“\nPozorišna predstava “MALA“ – premijera →